title: Padomes lēmums (2001. gada 30. augusts) par Eiropas Savienības un Bijušās Dienvidslāvijas Maķedonijas Republikas (FYROM) vienošanās noslēgšanu attiecībā uz Eiropas Savienības Uzraudzības misijas (EUMM) darbību Bijušās Dienvidslāvijas Maķedonijas Republikā

text:
Svarīgs juridisks paziņojums

|

32001D0682

Oficiālais Vēstnesis L 241 , 11/09/2001 Lpp. 0001 - 0001

		Padomes Lēmums(2001. gada 30. augusts)par Eiropas Savienības un Bijušās Dienvidslāvijas Maķedonijas Republikas (FYROM) vienošanās noslēgšanu attiecībā uz Eiropas Savienības Uzraudzības misijas (EUMM) darbību Bijušās Dienvidslāvijas Maķedonijas Republikā(2001/682/KĀDP)EIROPAS SAVIENĪBAS PADOME,ņemot vērā Līgumu par Eiropas Savienību un jo īpaši tā 24. pantu,ņemot vērā prezidentūras ieteikumu,tā kā:(1) 2000. gada 22. decembrī Padome pieņēma Vienotu rīcību 2000/811/KĀDP par Eiropas Savienības Uzraudzības misiju [1].(2) Minētās vienotās rīcības 6. pantā ir noteikts, ka nolīgumos, kas jānoslēdz saskaņā ar Līguma 24. pantā paredzēto procedūru, jāparedz sīki izstrādāti noteikumi, kuri reglamentē EUMM darbību tās atbildības rajonos.(3) Ievērojot Padomes 2001. gada 28. jūnija lēmumu, ar kuru prezidentūra ir pilnvarota uzsākt sarunas, prezidentūra apsprieda vienošanos ar FYROM par EUMM darbību.(4) Minētā vienošanās ir jāapstiprina,IR PIEŅĒMUSI ŠĀDU LĒMUMU.1. pantsAr šo Eiropas Savienības un Bijušās Dienvidslāvijas Maķedonijas Republikas nolīgums par Eiropas Savienības Uzraudzības misijas (EUMM) darbību Bijušajā Dienvidslāvijas Maķedonijas Republikā Eiropas Savienības vārdā ir noslēgta.Nolīguma teksts ir pievienots šim lēmumam.2. pantsAr šo Padomes priekšsēdētājs ir pilnvarots norīkot personu, kam piešķirtas pilnvaras nolīguma parakstīšanai, lai tas kļūtu saistošs Eiropas Savienībai.3. pantsŠis lēmums stājas spēkā tā pieņemšanas dienā.4. pantsŠo lēmumu publicē Oficiālajā Vēstnesī.Briselē, 2001. gada 30. augustāPadomes vārdā —priekšsēdētājsL. Michel[1] OV L 328, 31.12.2000., 53. lpp.--------------------------------------------------


title: Padomes Lēmums 2005/481/KĀDP (2005. gada 13. jūnijs), lai noslēgtu Nolīgumu starp Eiropas Savienību un Ukrainu par drošības procedūrām klasificētas informācijas apmaiņai

text:
               5.7.2005

               LV

               Eiropas Savienības Oficiālais Vēstnesis

               L 172/83

         PADOMES LĒMUMS 2005/481/KĀDP
   (2005. gada 13. jūnijs),
   lai noslēgtu Nolīgumu starp Eiropas Savienību un Ukrainu par drošības procedūrām klasificētas informācijas apmaiņai
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 24. un 38. pantu,
   ņemot vērā prezidentvalsts ieteikumu,
   tā kā:

               (1)

               Padome 2003. gada 27. un 28. novembra, sanāksmē nolēma pilnvarot prezidentvalsti, kam palīdz ģenerālsekretārs/Augstais pārstāvis (ĢS/AP), saskaņā ar 24. un 38. pantu Līgumā par Eiropas Savienību sākt sarunas ar dažām trešām valstīm, lai Eiropas Savienība ar katru no tām noslēgtu nolīgumu par drošības procedūrām klasificētas informācijas apmaiņai.

               (2)

               Saskaņā ar minēto pilnvarojumu sākt sarunas prezidentvalsts, kam palīdz ĢS/AP, apsprieda ar Ukrainu Nolīgumu par drošības procedūrām klasificētas informācijas apmaiņai.

               (3)

               Minētais nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā tiek apstiprināts Nolīgums starp Eiropas Savienību un Ukrainu par drošības procedūrām klasificētas informācijas apmaiņai.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu(-as), kas tiesīga parakstīt minēto nolīgumu, lai tas kļūtu saistošs Eiropas Savienībai.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2005. gada 13. jūnijā

            Padomes vārdā —

            priekšsēdētājs

         J. ASSELBORN

   TULKOJUMS
   NOLĪGUMS
   starp Ukrainu un Eiropas Savienību par drošības procedūrām klasificētas informācijas apmaiņai
   UKRAINA,
   no vienas puses, un
   EIROPAS SAVIENĪBA, turpmāk “ES”, ko pārstāv Eiropas Savienības Padomes prezidentvalsts,
   no otras puses,
   turpmāk “Puses”,
   ŅEMOT VĒRĀ, ka Ukrainai un ES ir kopīgi mērķi – stiprināt savu drošību visiem iespējamiem līdzekļiem un nodrošināt saviem pilsoņiem augstu aizsardzības līmeni drošības telpā;
   ŅEMOT VĒRĀ, ka Ukraina un ES ir vienisprātis par to, ka būtu jāizvērš savstarpējas apspriedes un sadarbība vispārsvarīgos jautājumos drošības jomā;
   ŅEMOT VĒRĀ, ka tādēļ šajā sakarā ir pastāvīga vajadzība Ukrainai un ES apmainīties ar klasificētu informāciju;
   APZINOTIES, ka pilnvērtīgām un iedarbīgām apspriedēm un sadarbībai var būt vajadzīga piekļuve Ukrainas un ES klasificētai informācijai un materiāliem, kā arī Ukrainai un ES var būt nepieciešams apmainīties ar klasificētu informāciju un saistītiem materiāliem;
   APZINOTIES, ka piekļuve klasificētai informācijai un saistītiem materiāliem un to apmaiņa prasa atbilstīgus drošības pasākumus,
   IR VIENOJUŠĀS PAR TURPMĀKO.
   1. pants
   Lai īstenotu mērķi visiem iespējamiem līdzekļiem stiprināt katras Puses drošību, šis nolīgums attiecas uz jebkādas formas klasificētu informāciju vai materiāliem, ko Puses nodod viena otrai vai ar ko tās savā starpā apmainās.
   2. pants
   Šajā nolīgumā klasificēta informācija ir jebkura informācija (proti, zināšanas, ko jebkādā formā var nodot citiem) vai materiāli, par ko ir noteikts, ka tiem vajadzīga aizsardzība pret neatļautu izpaušanu, un kam ir piešķirta attiecīga drošības klasifikācija (turpmāk “klasificēta informācija”).
   3. pants
   Šajā nolīgumā “ES” ir Eiropas Savienības Padome (turpmāk “Padome”), ģenerālsekretārs/Augstais pārstāvis un Padomes Ģenerālsekretariāts, kā arī Eiropas Kopienu Komisija (turpmāk “Eiropas Komisija”).
   4. pants
   Katra Puse:

               a)

               sargā un glabā klasificētu informāciju, ko Puses nodod viena otrai vai ar ko tās savā starpā apmainās, un uz ko attiecas šis nolīgums;

               b)

               nodrošina to, ka klasificētā informācija, ko Puses nodod viena otrai vai ar ko tās savā starpā apmainās, un uz ko attiecas šis nolīgums, saglabā to drošības klasifikāciju, ko tai piešķīrusi sniedzēja Puse. Saņēmēja Puse sargā un glabā klasificētu informāciju saskaņā ar saviem drošības noteikumiem, kuri attiecas uz informāciju vai materiāliem, kam ir līdzvērtīga drošības klasifikācija, kā norādīts drošības pasākumos, ko izstrādā saskaņā ar 11. pantu;

               c)

               klasificētu informāciju, uz ko attiecas šis nolīgums, lieto vienīgi tiem nolūkiem, kādus noteikusi izcelsmes iestāde un kādiem informācija ir nodota vai saņemta apmaiņā;

               d)

               klasificētu informāciju, uz ko attiecas šis nolīgums, neizpauž trešām personām vai ES iestādēm vai struktūrām, kas nav minētas 3. pantā, ja nav saņemta izcelsmes iestādes iepriekšēja piekrišana.

         5. pants
   1.   Saskaņā ar izcelsmes kontroles principu klasificētu informāciju var izpaust vai atklāt viena Puse, “sniedzēja Puse”, otrai Pusei, “saņēmējai Pusei”.
   2.   Lai informāciju atklātu saņēmējiem, kas nav šā nolīguma Puses, saņēmēja Puse – iepriekš saņemot sniedzējas Puses piekrišanu – pieņem lēmumu par klasificētas informācijas izpaušanu vai atklāšanu saskaņā ar izcelsmes kontroles principu, kā paredzēts attiecīgās Puses drošības noteikumos.
   3.   Īstenojot 1. un 2. punktu, nav atļauta nekāda vispārēja informācijas atklāšana, ja vien Puses nav izstrādājušas procedūras un vienojušās par tām attiecībā uz konkrētu kategoriju informāciju, kas ir būtiska to operatīvām vajadzībām.
    6. pants
   Lai nodrošinātu to, ka klasificētai informācijai, uz ko attiecas šis nolīgums, piemēro līdzvērtīgu aizsardzības līmeni, Ukrainai, ES un ES struktūrām, kā noteikts šā nolīguma 3. pantā, ir drošības organizācija un drošības programmas, kas balstās uz tādiem drošības pamatprincipiem un standartu minimumu, ko īsteno Pušu drošības sistēmās, kuras izstrādā saskaņā ar 11. pantu.
   7. pants
   1.   Puses nodrošina, ka visas personas, kurām amata pienākumu pildīšanai ir vajadzīga piekļuve klasificētai informācijai, kas nodota vai saņemta apmaiņā saskaņā ar šo nolīgumu, vai kuru pienākumi vai funkcijas var dot tām šādu piekļuvi, ir atbilstīga drošības pielaide, pirms šīm personām atļauj piekļuvi šādai informācijai.
   2.   Drošības pielaides procedūras izstrādā tā, lai noteiktu, vai attiecīgajai personai drīkst nodrošināt piekļuvi klasificētai informācijai, ņemot vērā prasības – tostarp prasības pārliecināties par attiecīgās personas uzticamību un noturību – kuras noteiktas katras attiecīgās Puses noteikumos un pamatnostādnēs.
   8. pants
   Puses sniedz savstarpēju palīdzību attiecībā uz tādas klasificētas informācijas drošību, uz kuru attiecas šis nolīgums, un drošības jautājumiem, kas izraisa kopīgu ieinteresētību. Iestādes rīko savstarpējas apspriedes par drošības jautājumiem un drošības pārbaudes, kā noteikts 11. pantā, lai izvērtētu to drošības pasākumu efektivitāti attiecīgo iestāžu atbildības jomā, ko nosaka saskaņā ar 11. pantu.
   9. pants
   1.   Šajā nolīgumā:

               a)

               attiecībā uz ES:
               visu korespondenci sūta Padomei uz šādu adresi:

                              Council of the European Union

                              Chief Registry Officer

                              Rue de la Loi/Wetstraat, 175

                              B-1048 Brussels.

                     Padomes Kancelejas vadītājs visu korespondenci pārsūta dalībvalstīm un Eiropas Komisijai, ievērojot 2. punktu;

               b)

               attiecībā uz Ukrainu:
               visu korespondenci adresē Ukrainas Ārlietu ministrijas ES dokumentācijas Galvenās kancelejas vadītājam uz šādu adresi:

                              Ministry of Foreign Affairs of Ukraine

                              Chief of the EU Documentation Central Registry Office

                              Mykhailivska square, 1

                              01018 Kiev

                              Ukraine.

         2.   Vienas Puses sūtīto korespondenci, kas ir pieejama tikai konkrētiem kompetentiem tās ierēdņiem, struktūrām vai dienestiem, izņēmuma gadījumos operatīvu iemeslu dēļ var adresēt vai tā var būt pieejama tikai konkrētiem kompetentiem otrās Puses ierēdņiem, struktūrām vai dienestiem, kas īpaši izraudzīti par saņēmējiem, ņemot vērā viņu kompetenci un ievērojot informācijas nepieciešamības principu. Šādu korespondenci attiecīgi marķē. Attiecībā uz ES šo korespondenci sūta ar Padomes Kancelejas vadītāja starpniecību. Attiecībā uz Ukrainu šo korespondenci sūta ar Ukrainas Ārlietu ministrijas ES dokumentācijas Galvenās kancelejas vadītāja starpniecību.
   10. pants
   Ukrainas Ārlietu ministrija, Padomes ģenerālsekretārs un Eiropas Komisijas ģenerālsekretārs pārrauga šā nolīguma īstenošanu.
   11. pants
   1.   Šā nolīguma īstenošanai 2. līdz 4. punktā norādītās trīs iestādes kopīgi izstrādā drošības pasākumus, lai noteiktu standartus savstarpējai tās klasificētās informācijas drošības aizsardzībai, uz ko attiecas šis nolīgums.
   2.   Ukrainas Drošības dienests, rīkojoties Ukrainas vārdā un tās pakļautībā, ir atbildīgs par to, lai tiktu izstrādāti 1. punktā minētie drošības pasākumi tās klasificētās informācijas drošībai un aizsardzībai, ko Ukrainai sniedz saskaņā ar šo nolīgumu.
   3.   Padomes Ģenerālsekretariāta Drošības birojs Padomes ģenerālsekretāra vadībā un viņa uzdevumā, rīkojoties Padomes vārdā un tās pakļautībā, ir atbildīgs par to, lai tiktu izstrādāti 1. punktā minētie drošības pasākumi tās klasificētās informācijas drošībai un aizsardzībai, ko Eiropas Savienībai sniedz saskaņā ar šo nolīgumu.
   4.   Eiropas Komisijas Drošības direktorāts, rīkojoties Eiropas Komisijas vārdā un tās pakļautībā, ir atbildīgs par to, lai tiktu izstrādāti 1. punktā minētie drošības pasākumi tās klasificētās informācijas drošībai, kuru sniedz vai kuras apmaiņa saskaņā ar šo nolīgumu notiek Eiropas Komisijā un tās telpās.
   5.   Attiecībā uz ES šos standartus apstiprina Padomes Drošības komiteja.
   12. pants
   Šā nolīguma 11. pantā noteiktās iestādes izstrādā procedūras, kas jāievēro, ja ir aizdomas vai pierādījumi, ka ir apdraudēta tās klasificētās informācijas slepenība, uz kuru attiecas šis nolīgums.
   13. pants
   Pirms Puses viena otrai nodod klasificētu informāciju, uz ko attiecas šis nolīgums, 11. punktā noteiktajām atbildīgajām drošības iestādēm ir jāvienojas par to, ka saņēmēja Puse spēj sargāt un glabāt informāciju, uz ko attiecas šis nolīgums, atbilstīgi pasākumiem, ko izstrādā saskaņā ar 11. pantu.
   14. pants
   Šis nolīgums nekādi neliedz Pusēm slēgt citus nolīgumus par tādas klasificētas informācijas nodošanu vai apmaiņu, uz ko attiecas šis nolīgums, ja vien tie nav pretrunā ar šo nolīgumu.
   15. pants
   Visas ES un Ukrainas domstarpības, kas rodas, interpretējot vai piemērojot šo nolīgumu, risina Pušu savstarpējās sarunās.
   16. pants
   1.   Šis nolīgums stājas spēkā pirmā mēneša pirmajā dienā pēc tam, kad Puses viena otrai paziņojušas par to iekšējo procedūru pabeigšanu, kas vajadzīgas šim nolūkam.
   2.   Pēc jebkuras Puses lūguma šo nolīgumu var pārskatīt, lai apsvērtu iespējamos grozījumus.
   3.   Jebkurus grozījumus šajā nolīgumā veic vienīgi rakstiski, abām Pusēm savstarpēji vienojoties. Tie stājas spēkā pēc 1. punktā paredzētās savstarpējās paziņošanas.
   17. pants
   Jebkura Puse var denonsēt šo nolīgumu, iesniedzot rakstisku denonsēšanas paziņojumu otrai Pusei. Šāda denonsēšana stājas spēkā sešus mēnešus pēc tam, kad otra Puse saņēmusi paziņojumu, bet neietekmē saistības, kas jau radušās, pamatojoties uz šo nolīgumu. Jo īpaši visu klasificēto informāciju, kura sniegta vai kuras apmaiņa veikta saskaņā ar šo nolīgumu, turpina aizsargāt saskaņā ar šeit izklāstītajiem noteikumiem.

      TO APLIECINOT, Pilnvarotie ir parakstījuši šo nolīgumu.
      Luksemburgā, 2005. gada 13. jūnijā, divos eksemplāros angļu valodā.

            Ukrainas vārdā —

            Eiropas Savienības vārdā —


title: 2013/559/ES: Eiropas Parlamenta Lēmums ( 2013. gada 17. aprīlis ) par Eiropas Savienības iestāžu Tulkošanas centra kontu slēgšanu attiecībā uz 2011. finanšu gadu

text:
               16.11.2013

               LV

               Eiropas Savienības Oficiālais Vēstnesis

               L 308/173

         EIROPAS PARLAMENTA LĒMUMS
   (2013. gada 17. aprīlis)
   par Eiropas Savienības iestāžu Tulkošanas centra kontu slēgšanu attiecībā uz 2011. finanšu gadu
   (2013/559/ES)
   EIROPAS PARLAMENTS,

               —

               ņemot vērā Eiropas Savienības iestāžu Tulkošanas centra 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Savienības iestāžu Tulkošanas centra 2011. finanšu gada pārskatiem ar Centra atbildi (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 1994. gada 28. novembra Regulu (EK) Nr. 2965/94, ar ko izveido Eiropas Savienības iestāžu Tulkošanas centru (4), un jo īpaši tās 14. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0069/2013),

               1.

               apstiprina Eiropas Savienības iestāžu Tulkošanas centra kontu slēgšanu attiecībā uz 2011. finanšu gadu;

               2.

               uzdod priekšsēdētājam šo lēmumu nosūtīt Eiropas Savienības iestāžu Tulkošanas centra direktorei, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 12. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 314, 7.12.1994., 1. lpp.

      (5)  OV L 357, 31.12.2002., 72. lpp.


title: Padomes Lēmums 2014/294/KĀDP ( 2014. gada 20. maijs ), ar ko groza Lēmumu 2013/233/KĀDP par Eiropas Savienības Integrētas robežu pārvaldības palīdzības misiju Lībijā ( EUBAM Libya )

text:
               21.5.2014

               LV

               Eiropas Savienības Oficiālais Vēstnesis

               L 151/24

         PADOMES LĒMUMS 2014/294/KĀDP
   (2014. gada 20. maijs),
   ar ko groza Lēmumu 2013/233/KĀDP par Eiropas Savienības Integrētas robežu pārvaldības palīdzības misiju Lībijā (EUBAM Libya)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2013. gada 22. maijā pieņēma Lēmumu 2013/233/KĀDP (1) par Eiropas Savienības Integrētas robežu pārvaldības palīdzības misiju Lībijā (EUBAM Libya). Lēmums 2013/233/KĀDP zaudē spēku 2015. gada 21. maijā. Tajā noteiktā finanšu atsauces summa attiecas uz laikposmu no 2013. gada 22. maija līdz 2014. gada 21. maijam.

               (2)

               Lēmums 2013/233/KĀDP būtu jāgroza, lai laikposmu, uz ko attiecas finanšu atsauces summa, pagarinātu līdz 2015. gada 21. maijam.

               (3)

                  EUBAM Libya tiks īstenota situācijā, kas var pasliktināties un kas varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Ar šo Lēmumu 2013/233/KĀDP groza šādi:

               1)

               lēmuma 11. panta 5. punktu aizstāj ar šādu:
               “5.   Misijas vadītājs nodrošina ES klasificētas informācijas aizsardzību saskaņā ar Padomes Lēmumu 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (2).

                  (2)  OV L 274, 15.10.2013., 1. lpp.”;"

               2)

               lēmuma 13. panta 1. punktu aizstāj ar šādu:
               “1.   Finanšu atsauces summa, kas paredzēta ar EUBAM Libya saistīto izdevumu segšanai laikposmā no 2013. gada 22. maija līdz 2014. gada 21. maijam ir EUR 30 300 000.
               Finanšu atsauces summa, kas paredzēta ar EUBAM Libya saistīto izdevumu segšanai laikposmā no 2014. gada 22. maija līdz 2015. gada 21. maijam ir EUR 26 200 000.”;

               3)

               lēmuma 15. panta 1. un 2. punktā atsauces uz “Lēmumu 2011/292/ES” aizstāj ar atsaucēm uz “Lēmumu 2013/488/ES”.

         2. pants
   Šis lēmums stājas spēkā tā pieņemšanas dienā.

      Briselē, 2014. gada 20. maijā

            Padomes vārdā –

            priekšsēdētājs

         A. KYRIAZIS

      (1)  Padomes Lēmums 2013/233/KĀDP (2013. gada 22. maijs) par Eiropas Savienības Integrētas robežu pārvaldības palīdzības misiju Lībijā (EUBAM Libya) (OV L 138, 24.5.2013., 15. lpp.).


title: 2005/544/EK: Eiropas Parlamenta Lēmums (2005. gada 12. aprīlis) par Eiropas Savienības Iestāžu tulkošanas centra 2003. finanšu gada budžeta izpildes apstiprināšanu tās direktoram

text:
               27.7.2005

               LV

               Eiropas Savienības Oficiālais Vēstnesis

               L 196/100

      EIROPAS PARLAMENTA LĒMUMS

   (2005. gada 12. aprīlis)
   par Eiropas Savienības Iestāžu tulkošanas centra 2003. finanšu gada budžeta izpildes apstiprināšanu tās direktoram
   (2005/544/EK)
   EIROPAS PARLAMENTS,
   ņemot vērā Revīzijas palātas ziņojumu par Eiropas Savienības Iestāžu tulkošanas centra gada pārskatiem 2003. finanšu gadam kopā ar centra atbildēm (1),
   ņemot vērā Padomes, 2005. gada 8. marta ieteikumu (6859/2005 – C6-0068/2005),
   ņemot vērā EK līgumu, īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par finanšu regulu, kas piemērojama Eiropas Kopienu vispārējam budžetam (2), un īpaši tās 185. pantu, un Padomes 2003. gada 18. jūnija Regulu (EK) Nr. 1645/2003, kas groza Regulu (EEK) Nr. 2965/94 par Eiropas Savienības Iestāžu tulkošanas centra nodibināšanu (3), un īpaši tās 14. pantu,
   ņemot vērā Komisijas 2002. gada 19. novembra regulu (EK, Euratom) Nr. 2343/2002 par finanšu ietvarregulu institūcijām, kuras minētas Padomes Regulas (EK, Euratom) Nr. 1605/2002 185. pantā par Finanšu regulas piemērošanu Eiropas Kopienu kopbudžetam (4), un īpaši tās 94. pantu,
   ņemot vērā tā Reglamenta 70. un 71. pantu, kā arī V pielikumu,
   ņemot vērā Budžeta kontroles komitejas ziņojumu (A6-0074/2005),

               1.

               Apstiprina Eiropas Savienības Iestāžu tulkošanas centra 2003.finanšu gada budžeta izpildi;

               2.

               Ieraksta tā piezīmes pievienotajā rezolūcijā;

               3.

               Uzdod priekšsēdētājam nosūtīt šo lēmumu un pievienoto rezolūciju Eiropas Savienības Iestāžu tulkošanas centra direktoram, Padomei, Komisijai un Revīzijas palātai un publicēt tekstus Eiropas Savienības Oficiālajā Vēstnesī (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV C 324, 30.12.2004., 46. lpp.

      (2)  OV L 248, 16.9.2002., 1. lpp.

      (3)  OV L 245, 29.9.2003., 13. lpp.

      (4)  OV L 357, 31.12.2002., 72. lpp.

         EIROPAS PARLAMENTA REZOLŪCIJA

      ar piezīmēm lēmumam par budžeta izpildes apstiprināšanu Eiropas Savienības Iestāžu tulkošanas centra direktoram 2003. finanšu gada ietvaros
      EIROPAS PARLAMENTS,
      ņemot vērā Revīzijas palātas ziņojumu par Eiropas Savienības Iestāžu tulkošanas centra gada pārskatiem 2003. finanšu gadam kopā ar centra atbildēm (1),
      ņemot vērā Padomes, 2005. gada 8. marta ieteikumu (6859/2005 – C6-0068/2005),
      ņemot vērā EK līgumu, īpaši tā 276. pantu,
      ņemot vērā Padomes 2002. gada 25. jūnija Regulu (EK, Euratom) Nr. 1605/2002 par finanšu regulu, kas piemērojama Eiropas Kopienu vispārējam budžetam (2) un īpaši tās 185. pantu, un 2003. gada 18. jūnija Padomes Regulu (EK) Nr. 1645/2003, kas groza Regulu (EK) Nr. 2965/94 par Eiropas Savienības Iestāžu tulkošanas centra nodibināšanu (3), un īpaši tās 14. pantu,
      ņemot vērā Komisijas 2002. gada 19. novembra regulu (EK, Euratom) Nr. 2343/2002 par finanšu ietvarregulu institūcijām, kas minētas Padomes Regulas (EK, Euratom) Nr. 1605/2002 185. pantā par finanšu regulas piemērošanu Eiropas Kopienu kopbudžetam (4), un īpaši tās 94. pantu,
      ņemot vērā tā Reglamenta 70. un 71. pantu, kā arī V pielikumu,
      ņemot vērā Budžeta kontroles komitejas ziņojumu (A6-0074/2005),

                  A.

                  Tā kā Eiropas Revīzijas palāta (ERP) konstatēja savā iepriekšminētajā īpašajā ziņojumā, ka tā ir guvusi pieņemamu apliecinājumu tam, ka pārskati 2003. finanšu gadam, kurš beidzās 31. decembrī, bija ticami, un, ka kopumā darījumi bijuši likumīgi un pareizi;

                  B.

                  Tā kā 2004. gada 21. aprīlī Eiropas Parlaments pieņēma lēmumu par Eiropas Savienības Iestāžu tulkošanas centra 2002. finanšu gada budžeta izpildes apstiprināšanu (5) un Parlamenta lēmumam pievienotajā rezolūcijā cita starpā

                              —

                              atzinīgi novērtēja centra sasniegumus pārnesumu samazināšanā,

                              —

                              atzīmēja centra centienus grāmatvedības pārskatos likumīgā veidā parādīt finanšu gada pozitīvo bilanci kā nākamā finanšu gada ieņēmumus,

                              —

                              apstiprināja centra centienus rast apmierinošu risinājumu tā telpu jautājumā,

            1.   Atzīmē šādus skaitļus Eiropas Savienības Iestāžu tulkošanas centra pārskatos 2002. un 2003. finanšu gadam;
      Ieņēmumu un izdevumu pārskats 2002. un 2003. finanšu gadam

                  (in EUR 1000)

                  2003

                  2002

                  Operating revenue

                  Invoicing for the financial year

                  22 075

                  18 113

                  Miscellaneous revenue

                  223

                  291

                  Total (a)

                  22 298

                  18 404

                  Operating expenditure

                  Current expenses

                  18 255

                  18 446

                  Total (b)

                  18 255

                  18 446

                  Operating result (c = a – b)

                  4 043

                  – 42

                  Financial income

                  Bank interest

                  387

                  495

                  Exchange rate gain

                  1

                  2

                  Total (d)

                  388

                  497

                  Financial charges

                  Bank charges

                  10

                  0

                  Total (e)

                  10

                  0

                  Financial result (f = d – e)

                  378

                  497

                  Result for ordinary activities (g = c + f)

                  4 421

                  455

                  Exceptional income (h)

                  19

                  0

                  Exceptional expenses (i)

                  9

                  0

                  Exceptional result (j = h – i)

                  10

                  0

                  Result for the financial year (g + j)

                  4 431

                  455

                     Source: Data compiled by the Centre.

            2.   Aicina centru un Komisiju nākotnē rast apmierinošu risinājumu jautājumam par centra personāla pensiju iemaksām;
      3.   Lūdz centru un Komisiju turpināt informēt Parlamentu par tā centienu rezultātiem, mēģinot rast risinājumu pensiju iemaksu jautājumā centra darbiniekiem;
      4.   Atzinīgi novērtē savstarpējās saprašanās memoranda parakstīšanu 2004. gadā starp centru un Luksemburgas varas iestādēm, risinot problēmu par centra izmaksām saistībā ar jaunās Hemicycle ēkas izmantošanu; sagaida, ka pilnīga informācija par šo jautājumu tiks izklāstīta direktora 2004. gada darbības ziņojumā;
      5.   Atzīmē centra izteiktās bažas par termiņiem, kas noteikti Regulā (EK, Euratom) Nr. 2343/2002 saskaņā ar kuriem Palātai ir aģentūras provizorisko pārskatu izvērtēšana (83. panta 1. punkts) līdz 15. jūnijam un direktoriem ir jānosūta galējie pārskati Komisijas grāmatvedim (83. panta 3. punkts) līdz 1. jūlijam kopā ar valdes atzinumu; apzinās grūtības kādas tas rada, īpaši saņemt aģentūras valdes atzinumu starp šiem diviem datumiem;
      6.   Izsaka nožēlu par vienlīdzības plāna trūkumu un cer, ka centrs drīzumā izstrādās plānu, lai kļūtu par vienlīdzīgu iespēju darba devēju; sagaida, ka centrs ne tikai apspriedīs vienlīdzības jautājumus darbinieku pieņemšanai darbā, bet arī ilglaicīgi aktīvi strādās, lai veicinātu dzimumu vienlīdzības jautājuma risināšanu;
      7.   Atzinīgi novērtē centra ieguldījumu pilsoņu informēšanā par tā darbību un cer sagaidīt turpmākus pasākumus, lai attīstītu centra informācijas un komunikācijas stratēģiju;
      8.   Pēc informācijas apmaiņas ar centru, atzīmē to, ka cena par vienu lapu, kas noteikta 2003. gada budžetā ir EUR 77,50, kas ietver visas centra izmaksas (personāls, ēkas, IT, aprīkojums, ārējie tulkojumi, pensiju un sociālie), kā arī iekšējās valodas kvalitātes pārbaudes, formatēšana un pārveidošana, un visas nepieciešamās līgumdarbu administratīvās izmaksas; pieprasa Komisijai novērtēt dažādu tulkojumu pakalpojumu izpildi un rentabilitāti;
      9.   Atzīmē to, ka drošības, konfidencialitātes, ātruma un īpašas kvalifikācijas apsvērumu dēļ, iekšējie tulkojumi ir nepieciešami; tāpat atzīmē to, ka tur kur ir sasniegti nepieciešamie kvalitātes kritēriji, centrs strādā sadarbībā ar ārējiem tulkotājiem, un to, ka 2003. gadā 40 % bija līgumdarbu;
      Vispārīgi jautājumi, kas attiecas uz Komisiju un aģentūrām

                  10.

                  Atgādina savu nostāju, ka, lai gan Parlaments atbalstīja Komisijas centienus izstrādāt nedaudzus modeļus vismaz nākotnes “regulatīvajām” aģentūrām, tas uzskatīja, ka pašreizējo un nākotnes aģentūru struktūra pelna pamatīgu apspriešanu starpinstitucionālā līmenī; arī uzsver, ka, pirms tam, kad Komisija formulēs ietvarnosacījumus regulatīvo aģentūru izmantošanai, starpinstitucionālam līgumam ir jānosaka kopējas pamatnostādnes; tam jānotiek pirms saskaņota ietvara izveidošanas aģentūrām;

                  11.

                  Atzīmē Komisijas nostāju (6) attiecībā uz atbildības deleģēšanu par uzdevumu izpildi citām institūcijām, ieskaitot aģentūras, nevis Komisijas galvenajai administrācijai; uzskata, ka tas neatbilst Parlamenta prasībai nopietni izskatīt starpinstitucionālā līmenī pašreizējo aģentūru struktūru; tādēļ aicina Komisiju sniegt paskaidrojumus par šo jautājumu un par turpmāko vispārējo starpinstitucionālo līgumu saistībā ar jauniem pasākumiem, kas jāveic finanšu plāna (7) ietvaros vai paralēli tam;

                  12.

                  Aicina Komisiju organizēt un veikt vidējā termiņā, piemēram, standarta trīs gadu ciklā, šķērsgriezuma analīzi par individuālu aģentūru novērtējumiem, lai

                              a)

                              nonāktu pie secinājumiem attiecībā uz aģentūras darbības saskaņotību ar ES politiku kopumā un attiecībā uz pašreizējām vai izveidojamajām sinerģijām starp aģentūrām un Komisijas departamentiem;

                              b)

                              novērtētu plašāko Eiropas pievienoto vērtību, ko rada aģentūru darba rezultāti to atbilstošajās darbības sfērās, kā arī aģentūras modeļa efektivitāti un lietderību ES politikas īstenošanā vai īstenošanas veicināšanā;

                              c)

                              novērtētu un pastiprinātu aģentūru darbības ietekmi tajos virzienos, kas nosaka ES tuvumu un pārredzamību tās pilsoņiem;

                  13.

                  Sagaida, ka šāda vispārēja analīze būs pieejama pirms 2005. gada beigām, un tā aptvers trīs gadu periodu, sākot no jaunās finanšu regulas ieviešanas, un ar to saistīto jauno struktūru aģentūru sistēmā;

                  14.

                  Aicina aģentūras aktīvi piedalīties šādā procesā un sadarboties ar Komisiju, sniedzot ieguldījumu jomās, kuras, viņuprāt, ir būtiskas to darbībai, lomai, finanšu plūsmai un vajadzībām, kā arī jebkurā jautājumā, kas varētu palīdzēt uzlabot visu budžeta izpildes apstiprināšanas procedūru kopumā, ar nolūku veicināt šā procesa veiksmi; aicina aģentūras uzrādīt šādu ieguldījumu arī savām kompetentajām komitejām;

                  15.

                  Aicina Komisiju paralēli šai darbībai ne vēlāk kā līdz 2005. gada beigām iesniegt priekšlikumus veicamajām maiņām pašreizējos aģentūru dibināšanas aktos ar nolūku, cita starpā, optimizēt tās attiecības ar aģentūrām; šādu priekšlikumu mērķim ir jābūt orientētam uz

                              a)

                              saskarsmes uzlabošanos starp Komisiju un aģentūrām;

                              b)

                              sadarbības nodibināšanu vai paplašināšanu, formulējot vajadzības, mērķus, kā arī sasniedzamos darba rezultātus un stratēģiju, lai šos mērķus sasniegtu, un standartu noteikšanu uzraudzībai un novērtēšanai;

                              c)

                              komplementārās darbības pastiprināšanu, labāku nepieciešamo resursu organizēšanu un šo resursu efektīvu piešķiršanu rezultātu sasniegšanai, kā arī sazināšanās stratēģijas izstrādāšanai šo rezultātu izplatīšanai;

                  16.

                  Uzsver to, ka pirms tiek pieņemts jebkurš lēmums ierosināt jaunas aģentūras izveidi, Komisijai ir jāuzņemas veikt šīs aģentūras un tās funkciju nepieciešamības stingru izvērtējumu, ņemot vērā esošās struktūras, subsidiaritātes principus, ekonomisko vajadzību un procedūru vienkāršošanu;

                  17.

                  Sagaida, ka Komisija drīz iesniegs pieprasītās pamatnostādnes attiecībā uz aģentūru personāla politiku pirms 2005. gada budžeta procedūras;

            Vispārējie jautājumi, kas attiecas uz aģentūrām

                  18.

                  Cer turpmāk saņemt no katras aģentūras ziņojumu, kurā apkopota informācija par iekšējā auditora veiktajiem auditiem, par ieteikumiem un rīcību, kas veikta sakarā ar šiem ieteikumiem saskaņā ar Finanšu Regulas (EK, Euratom) Nr. 2343/2002 72. panta 5. punktu;

                  19.

                  Aicina aģentūras veikt turpmākus pasākumus, lai pareizi piemērotu savam personālam noteikumus un lēmumus, kas piemērojami citiem ierēdņiem, (darbinieku darbā pieņemšanas procedūra un atbilstošu lēmumu pieņemšana, personas lietas, atalgojuma aprēķināšana un citas tiesības paaugstināšanas politiku, vakanču procentuālo sastāvu, prasību ievērot dzimumu līdztiesību, utt.);

                  20.

                  Atzīmē, ka visumā vīriešu un sieviešu dzimuma darbinieku procentuālā attiecība kopējā aģentūru personālsastāvā rāda, ka pastāv neatbilstība starp vīriešiem un sievietēm; izsaka nožēlu, ka vīrieši ir apmēram viena trešdaļa no personāla un ir galvenokārt pārstāvēti augstos amatos, kurpretim sievietes pārsvarā ieņem zemus amatus; sagaida, ka aģentūras veiks pasākumus, lai mainītu šo situāciju;

                  21.

                  Pieprasa aģentūrām nodrošināt to, lai visi atbilstošie Eiropas Parlamenta Direktīvas 2002/73/EK un Padomes 2002. gada 23. septembra noteikumi, kas groza Padomes Direktīvu 76/207/EEK par vienlīdzīgas attieksmes principa ieviešanu pret vīriešiem un sievietēm attiecībā uz nodarbinātību, arodapmācību un paaugstināšanu, un darba apstākļiem (8), tiek ieviesti to personāla politikā;

                  22.

                  Sagaida, ka aģentūras, reaģējot uz atbilstošajiem Revīzijas Palātas novērojumiem, pilnībā ievēros finanšu regulas budžeta principus, īpaši tos, kas attiecas uz vienotību un budžeta precizitāti; aicina aģentūras, kuras to vēl nav izdarījušas, izpildīt finanšu regulas prasības grāmatvedības jautājumos un turpināt nostiprināt savas iekšējās pārvaldības un kontroles procedūras;

                  23.

                  Mudina aģentūras, īpaši tās, kuru darbībām ir kopēji punkti ar citu aģentūru darbībām vai uzdevumiem, stiprināt savstarpējo sadarbību, tādējādi radot iespējas attīstīt sinerģijas; aicina savu sadarbību pienācīgi noformēt ar specifiskiem līgumiem (kopīgām deklarācijām, saprašanās memorandiem, lēmumiem par kopēju plānošanu un rīcību vai programmām, kurām ir komplementāras iezīmes), lai novērstu darba dublēšanos un nodrošinātu, ka katras aģentūras darba rezultāts ir skaidri nosakāms, un ka kopējo centienu rezultāts palielina pievienoto vērtību un šo aģentūru darba ietekmi; sagaida regulāru informāciju šajā jautājumā;

                  24.

                  Aicina aģentūras veltīt īpašu uzmanību līgumu piešķiršanas procedūrām un līgumu pārvaldībai; aicina veikt visus vajadzīgos pasākumus attiecībā uz to administratīvajām struktūrām, lai nostiprinātu iekšējās kontroles procedūras, informācijas avotus un pārvaldību; uzskata, ka šādi pasākumi varētu ietvert, kur tas ir nepieciešams vai izpildāms, īpašu vienību izveidošanu ar padomdevēja funkcijām, kas, pamatojoties uz riska analīzi, konsultētu, kā vislabāk sagatavot līguma piešķiršanas procedūras, kā nodrošināt pārraudzību un veikt papildu pasākumus saskaņā ar prasībām; šajā jautājumā pieprasa Komisijai un Revīzijas Palātai nostiprināt sadarbību ar aģentūrām;

                  25.

                  Atzīmē grūtības, uz kurām atsaucās daži direktori attiecībā uz aģentūrām noteikto termiņu izpildi ziņojumu iesniegšanai, kā noteikts finanšu regulā; aicina aģentūru direktorus, ņemot vērā gaidāmo finanšu regulas pārskatīšanu 2005. gadā, informēt Budžeta komiteju un Budžeta kontroles komiteju par līdz šim pieredzētajām grūtībām, lai tās varētu apspriest pārskatīšanas ietvaros; sagaida, ka direktori izteiks specifiskus priekšlikumus alternatīviem izkārtojumiem attiecībā uz termiņiem, kas varētu vislabāk atbilst viņu darbības prasībām, vienlaikus ievērojot aģentūru ziņošanas saistības kā paredzēts finanšu regulā;

                  26.

                  Atzīmē aģentūru direktoru pozitīvo reakciju uz tās Parlamenta komitejas aicinājumu, kas ir atbildīga par budžeta izpildes apstiprināšanas procedūras sagatavošanu, izveidot precīzāku komunikācijas sistēmu, īpaši, lai nodrošinātu to dokumentu nosūtīšanu komitejai no aģentūrām, kas attiecas uz aģentūru ziņošanas saistībām; uzskata, ka šādas komunikācijas labāka ierīcība stiprinās tā sadarbību ar aģentūrām un veicinās demokrātisku kontroli;

                  27.

                  Aicina aģentūru direktorus turpmāk papildināt savu gada darbības pārskatu, kuru iesniedz kopā ar finanšu un pārvaldības informāciju, ar tādu garantijas deklarāciju attiecībā uz darbību likumību un regularitāti, kas ir līdzīga deklarācijām, ko paraksta Komisijas ģenerāldirektori;

                  28.

                  Aicina aģentūras izveidot vispusīgu komunikācijas stratēģiju, lai sava darba rezultātus piemērotā veidā darītu pieejamus vispārējai sabiedrībai, papildus šo rezultātu iesniegšanai institūcijām, dalībvalstu kompetentiem dienestiem, speciālistiem, partneriem vai īpašiem beneficiāriem; aicina aģentūras, ņemot vērā šādas stratēģijas izveidošanu, pastiprināt viņu sadarbību un informācijas apmaiņu par labāko praksi šī mērķa sasniegšanai; sagaida, ka aģentūras pienācīgā veidā informēs Parlamenta kompetentās komitejas par sekmēm šādas stratēģijas izstrādāšanā pirms nākamās budžeta izpildes apstiprināšanas procedūras;

            Vispārējie jautājumi, kas attiecas uz Revīzijas palātu un aģentūrām

                  29.

                  Atbalsta Palātas iniciatīvu pievienot tabulu saviem īpašajiem ziņojumiem par aģentūru sniegto kopsavilkuma informāciju par konkrētās aģentūras kompetencēm, vadīšanu, pieejamajiem resursiem un darba rezultātiem; uzskata, ka tas veicinās šo Kopienas institūciju darba skaidrību un pārredzamību, atbilstoši nodrošinot noderīgu pamatu salīdzināšanai ar nolūku izveidot aģentūrām saskaņotu darbības ietvaru, ko ir prasījis Parlaments;

                  30.

                  Aicina Palātu un aģentūras stiprināt sadarbību, lai veicinātu visu budžeta un finanšu jautājumu procedūru un tehnisko līdzekļu rūpīgu pārvaldīšanu ar nolūku izveidot metodiku, kas sagatavotu pamatu pozitīvai budžeta atbrīvošanai pašā procesa sākumā; sagaida regulāru informāciju par panākumiem un labākās pieredzes īstenošanu;

                  31.

                  Aicina Palātu un aģentūras uzlabot pretrunīgās procedūras pārredzamību pirms Palātas galīgā ziņojuma par budžeta izpildes apstiprināšanu, lai izvairītos no jebkādām pretrunām vai neskaidrības, kas varētu apdraudēt visas procedūras ticamību; šajā ziņā aicina Palātu un Komisiju sagatavot priekšlikumu par realizējamu veidu, kā uzlabot informāciju par veiktajiem uzlabojumiem un/vai atklātajām problēmām no laika, kad pirmo reizi tiek apspriests Palātas sagatavošanas ziņojums, līdz lēmuma pieņemšanas laikam par budžeta izpildes apstiprināšanu, lai sniegtu visprecīzāko priekšstatu par situāciju aģentūrās.

         (1)  OV C 324, 30.12.2004., 46. lpp.

         (2)  OV L 248, 16.9.2002., 1. lpp.

         (3)  OV L 245, 29.9.2003., 13. lpp.

         (4)  OV L 357, 31.12.2002., 72. lpp.

         (5)  OV L 330, 4.11.2004., 27. lpp.

         (6)  Kā izklāstīts 1. pielikumā Komisijas paziņojumam Padomei un Eiropas Parlamentam “Mūsu kopīgās nākotnes veidošana. Paplašinātās Eiropas Savienības politiski risināmie jautājumi un budžeta līdzekļi 2007.–2013. gadā”, (KOM(2004) 0101, 38. lpp.).

         (7)  Skatīt pielikumu Komisijas ziņojumam par 2002. gada budžeta izpildes kontroli (KOM(2004) 0648, 108. lpp.).

         (8)  OV L 269, 5.10.2002., 15. lpp.


title: Komisijas Lēmums ( 2014. gada 3. februāris ), ar ko nosaka objektus, kuriem piešķir 2013. gada Eiropas mantojuma zīmi

text:
               5.2.2014

               LV

               Eiropas Savienības Oficiālais Vēstnesis

               C 33/4

      KOMISIJAS LĒMUMS

   (2014. gada 3. februāris),
   ar ko nosaka objektus, kuriem piešķir 2013. gada Eiropas mantojuma zīmi
   2014/C 33/04
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 16. novembra Lēmumu Nr. 1194/2011/ES, ar ko izveido Eiropas Savienības rīcību attiecībā uz Eiropas mantojuma zīmi (1), un jo īpaši tā 14. panta 1. punktu,
   tā kā:

               (1)

               Eiropas žūrija 2013. gada 28. novembrī nosūtīja Komisijai ziņojumu par objektu atlases procesu 2013. gada Eiropas mantojuma zīmes piešķiršanai, un, ņemot vērā žūrijas ieteikumus, Komisijai būtu jāizraugās objekti, kuriem tiks piešķirta šī zīme.

               (2)

               Saskaņā ar Lēmuma Nr. 1194/2011/ES 15. pantu visi objekti, kuriem ir piešķirta zīme, būtu regulāri jāpārrauga, lai nodrošinātu, ka tie joprojām atbilst kritērijiem un ka tiek ievērots kopā ar to pieteikumu iesniegtais projekts un darba plāns,

         IR NOLĒMUSI ŠĀDI.
   Vienīgais pants
   Eiropas mantojuma zīme tiek piešķirta Karnuntumas arheoloģiskajam parkam (Austrija), Igaunijas Vēstures muzeja Lielās Ģildes ēkai (Igaunija), Vesterborkas nometnei (Nīderlande) un Miera pilij (Nīderlande).

      Briselē, 2014. gada 3. februārī

            Komisijas vārdā –

            Komisijas locekle

         Androulla VASSILIOU

      (1)  OV L 303, 22.11.2011., 1. lpp.


title: Padomes Lēmums (2004. gada 30. aprīlis), ar kuru groza 1999. gada 13. septembra Lēmumu, ar ko paredz Eiropas Savienības Padomes ģenerālsekretāra, kopējās ārpolitikas un drošības politikas Augstā pārstāvja nodarbināšanas kārtību, un 1999. gada 13. septembra Lēmumu, ar ko paredz Eiropas Savienības Padomes ģenerālsekretāra vietnieka nodarbināšanas kārtību

text:
Svarīgs juridisks paziņojums

|

32004D0547

Oficiālais Vēstnesis L 243 , 15/07/2004 Lpp. 0028 - 0029

		Padomes Lēmums(2004. gada 30. aprīlis),ar kuru groza 1999. gada 13. septembra Lēmumu, ar ko paredz Eiropas Savienības Padomes ģenerālsekretāra, kopējās ārpolitikas un drošības politikas Augstā pārstāvja nodarbināšanas kārtību, un 1999. gada 13. septembra Lēmumu, ar ko paredz Eiropas Savienības Padomes ģenerālsekretāra vietnieka nodarbināšanas kārtību(2004/547/EK, Euratom)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 207. panta 2. punktu,ņemot vērā Eiropas Atomenerģijas kopienas dibināšanas līgumu, un jo īpaši tā 121. panta 2. punktu,tā kā:(1) Ar Padomes Regulu (EK, Euratom) Nr. 723/2004 [1] tika izdarīti grozījumi Eiropas Kopienu Civildienesta noteikumos un pārējo darbinieku nodarbināšanas kārtībā, kas paredzēti Regulā (EEK, Euratom, EOTK) Nr. 259/68 [2].(2) No vienas puses, ar Regulu 1292/2004 [3] tika izdarīti grozījumi Padomes 1967. gada 25. jūlija Regulā Nr. 422/67/EEK, 5/67/Euratom, ar ko nosaka Komisijas priekšsēdētāja un tās locekļu, Tiesas priekšsēdētāja, tiesnešu, ģenerāladvokātu un sekretāra un Pirmās instances tiesas priekšsēdētāja, locekļu un sekretāra atalgojumu [4], un, no otras puses, ar Padomes Regulu 1293/2004 [5] tika izdarīti grozījumi Padomes 1977. gada 18. oktobra Regulā (EEK, Euratom, EOTK) Nr. 2290/77, kas nosaka Revīzijas palātas locekļu atalgojumu [6].(3) Tādēļ, lai atspoguļotu iepriekšminētos grozījumus, ir lietderīgi izdarīt grozījumus Padomes 1999. gada 13. septembra Lēmumā, ar ko paredz Eiropas Savienības Padomes ģenerālsekretāra, kopējās ārpolitikas un drošības politikas Augstā pārstāvja nodarbināšanas kārtību, un Padomes 1999. gada 13. septembra Lēmumā, ar ko paredz Eiropas Savienības Padomes ģenerālsekretāra vietnieka nodarbināšanas kārtību,IR NOLĒMUSI TURPMĀKO.1. pantsAr šo Padomes 1999. gada 13. septembra Lēmumu, ar ko paredz Eiropas Savienības Padomes ģenerālsekretāra, kopējās ārpolitikas un drošības politikas Augstā pārstāvja nodarbināšanas kārtību, groza šādi:1. Lēmuma 1. panta pirmajā daļā:- terminu "A1 kategorijas pēdējā pakāpe" aizstāj ar "16. kategorijas trešā pakāpe",- pievieno šādu teikumu:"Tomēr no 2004. gada 1. maija līdz 2006. gada 30. aprīlim terminu "16. kategorijas trešā pakāpe" saprot kā "A*16 kategorijas trešā pakāpe"."2. Lēmuma 1. panta otrās daļas beigās pievieno šādu frāzi:"un viņam analoģiski piemēro Civildienesta noteikumu VII pielikuma 17. pantu."2. pantsAr šo Padomes 1999. gada 13. septembra Lēmumu, ar ko paredz Eiropas Savienības Padomes ģenerālsekretāra vietnieka nodarbināšanas kārtību, groza šādi:1. Lēmuma 1. panta pirmajā daļā:- terminu "A1 kategorijas pēdējā pakāpe" aizstāj ar "16. kategorijas trešā pakāpe",- pievieno šādu teikumu:"Tomēr no 2004. gada 1. maija līdz 2006. gada 30. aprīlim terminu "16. kategorijas trešā pakāpe" saprot kā "A*16 kategorijas trešā pakāpe"."2. Lēmuma 1. panta otrās daļas beigās pievieno šādu frāzi:"un viņam analoģiski piemēro Civildienesta noteikumu VII pielikuma 17. pantu."3. pantsPadomes priekšsēdētājs šo lēmumu dara zināmu Eiropas Savienības Padomes ģenerālsekretāram, kopējās ārpolitikas un drošības politikas Augstajam pārstāvim un Eiropas Savienības Padomes ģenerālsekretāra vietniekam.Briselē, 2004. gada 30. aprīlīPadomes vārdā —priekšsēdētājsB. Cowen[1] OV L 124, 27.4.2004., 1. lpp.[2] OV L 56, 4.3.1968., 1. lpp.[3] Skat. šā Oficiālā Vēstneša 23. lpp.[4] OV 187, 8.8.1967., 1. lpp. Regulā jaunākie grozījumi izdarīti ar Padomes Regulu (EK, EOTK, Euratom) Nr. 2778/98 (OV L 347, 23.12.1998., 1. lpp.).[5] Skat. šā Oficiālā Vēstneša 26. lpp.[6] OV L 268, 20.10.1977., 1. lpp. Regulā jaunākie grozījumi izdarīti ar Padomes Regulu (EK, EOTK, Euratom) Nr. 840/95 (OV L 85, 19.4.1995., 10. lpp.).--------------------------------------------------


title: Komisijas Lēmums ( 2012. gada 15. novembris ), ar ko izveido Elektroenerģijas jautājumu koordinācijas grupu

text:
               17.11.2012

               LV

               Eiropas Savienības Oficiālais Vēstnesis

               C 353/2

         KOMISIJAS LĒMUMS
   (2012. gada 15. novembris),
   ar ko izveido Elektroenerģijas jautājumu koordinācijas grupu
   2012/C 353/02
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Līguma 194. panta 1. punktā ir noteikti mērķi, proti, nodrošināt enerģijas tirgus darbību un energoapgādes drošību Savienībā, veicināt energoefektivitāti un enerģijas taupību, jaunu un neizsīkstošu enerģijas veidu attīstību, un veicināt enerģijas tīklu savstarpēju savienojamību, savstarpēji solidarizējoties.

               (2)

               Eiropas Parlamenta un Padomes 2006. gada 18. janvāra 2005/89/EK Direktīva par pasākumiem, lai nodrošinātu elektroapgādes drošumu un ieguldījumus infrastruktūrā (1) paredz, ka dalībvalstīm jānodrošina augsts elektroapgādes drošības līmenis un šajā nolūkā jāņem vērā pārrobežu sadarbības iespējas. Komisijas pienākums ir uzraudzīt un pārskatīt piemērošanu.

               (3)

               Eiropas Parlamenta un Padomes 2009. gada 13. jūlija Direktīva 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu (2) paredz sīki izstrādātus iekšējā elektroenerģijas tirgus noteikumus. Starp šo noteikumu mērķiem ir pārrobežu starpsavienojumu turpmāka attīstība un augsta elektroapgādes drošības līmeņa panākšana.

               (4)

               Ar Direktīvu 2009/72/EK regulatīvajām iestādēm tiek uzlikts pienākums uzraudzīt atbilstību tīkla drošības un uzticamības noteikumiem un investīcijas ražošanas jaudā saistībā ar apgādes drošību. Atbilstīgi Regulai (EK) Nr. 713/2009 (3) Energoregulatoru sadarbības aģentūra palīdz regulatīvajām iestādēm, vajadzības gadījumā koordinē to darbību un uzrauga Elektroenerģijas pārvades sistēmu operatoru Eiropas tīkla (“ENTSO-E”) uzdevumu izpildi.

               (5)

               Direktīva 2009/72/EK paredz arī to, ka pārvades sistēmu operatori atbild par drošas, uzticamas un efektīvas elektroenerģijas sistēmas nodrošināšanu, bet Regula (EK) Nr. 714/2009 (4) uztic ENTSO-E uzdevumu izveidot instrumentus, ar ko nodrošina tīkla darbības koordināciju normālos un ārkārtas apstākļos, un regulāri sagatavot Eiropas ražošanas pietiekamības prognozes.

               (6)

               Saskaņā ar Direktīvu 2009/72/EK dalībvalstīm, kā arī regulatīvajām iestādēm, ir pienākums sadarboties savstarpēji un ar Komisiju, lai integrētu valstu tirgus – tas ir pirmais solis ceļā uz pilnīgi liberalizēta iekšējā tirgus izveidi. Komisija uzrauga Direktīvas 2009/72/EK noteikumu īstenošanu (5).

               (7)

               Pieaugot elektroenerģijas ražošanai no atjaunojamiem energoavotiem, iekšējais elektroenerģijas tirgus sastopas ar jauniem uzdevumiem, jo īpaši attiecībā uz tīkla stabilitāti un elektroapgādes drošību. Lai sekmīgi integrētu Eiropas elektroenerģijas tirgus un uzturētu augstu elektroapgādes drošības līmeni, būtiski ir vairāk koordinēt politikas pasākumus, kas attiecas uz iekšējo elektroenerģijas tirgu, starp dalībvalstīm, citiem iesaistītajiem un Komisiju.

               (8)

               Tāpēc Komisija ir sarīkojusi vairākas sanāksmes ar augsta līmeņa pārstāvjiem no kompetentajām dalībvalstu iestādēm, valstu energoregulatoriem, ENTSO-E un Energoregulatoru sadarbības aģentūras (“Aģentūras”), apmainās ar viedokļiem un sniedz ieguldījumu politikas veidošanā par elektroapgādes drošības jautājumiem, tostarp tīkla stabilitāti un ražošanas pietiekamību. Pirmās darbības un Elektroenerģijas jautājumu koordinācijas grupas ideju apsprieda neoficiālā Enerģētikas padomes sanāksmē 2011. gada septembrī Vroclavā un Transporta, telekomunikāciju un enerģētikas padomes sanāksmēs 2011. gada novembrī un 2012. gada februārī.

               (9)

               Pieredze liecina, ka šīs augsta līmeņa pārstāvju sanāksmes ir lietderīgas Komisijai un visiem iesaistītajiem. Tajās var gūt vērtīgu informāciju par iekšējo elektroenerģijas tirgu un apgādes drošības jautājumiem un apspriest dažādus iespējamos esošo problēmu risinājumus. Sanāksmēs tika jo īpaši uzvērta vajadzība risināt jaunus uzdevumus saistībā ar integrētiem elektroenerģijas tirgiem Eiropas līmenī.

               (10)

               Tāpēc ir lietderīgi piešķirt šai elektroenerģijas jomas ekspertu grupai oficiālu statusu, noteikt tās uzdevumus un struktūru.

               (11)

               Grupai vajadzētu padarīt spēcīgāku un intensīvāku apgādes drošības jomas sadarbību un koordināciju starp dalībvalstīm un Komisiju jautājumos par elektroenerģijas pārrobežu tirdzniecību un apgādes drošību, tostarp par ražošanas pietiekamību un tīkla stabilitāti, kā arī palīdzēt sagatavot potenciālas jaunas politikas iniciatīvas un reaģēt uz iespējamām apgādes krīzēm.

               (12)

               Elektroenerģijas jautājumu koordinācijas grupai vajadzētu sniegt Komisijai un tās locekļiem nepieciešamās politikas zināšanas attiecībā uz iniciatīvām, kuru mērķis ir tirgus integritātes un elektroapgādes drošības saglabāšana un paaugstināšana.

               (13)

               Grupai vajadzētu sastāvēt no dalībvalstu kompetentajām iestādēm (par elektroenerģiju atbildīgā ministrija un valsts regulatīvā iestāde), ENTSO-E un Aģentūras. Būtu jāizstrādā noteikumi par Grupas locekļiem pieejamās informācijas izpaušanu.

               (14)

               Ekspertu grupas locekļu personas dati būtu jāapstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (6),

         IR PIEŅĒMUSI ŠO LĒMUMU.
   1. pants
   Elektroenerģijas jautājumu koordinācijas grupas izveidošana
   Ar šo tiek izveidota Elektroenerģijas jautājumu koordinācijas grupa, turpmāk “Grupa”.
   2. pants
   Grupas uzdevumi
   1.   Grupas uzdevumi ir šādi:

               a)

               kalpot par platformu informācijas apmaiņai un tādu elektroenerģijas politikas pasākumu koordinācijai, kam ir pārrobežu ietekme, pieredzes, paraugprakses un zināšanu apmaiņai, kā arī palīdzēt Komisijai izstrādāt politikas iniciatīvas;

               b)

               sekmēt informācijas apmaiņu un sadarbību jautājumos, kas attiecas uz elektroapgādes drošību, tostarp ražošanas pietiekamību un pārrobežu tīkla stabilitāti.

         2.   Grupa jo īpaši

               a)

               apmainās ar informāciju par lēmumiem par ražošanu un pārvadi un to potenciālo ietekmi uz pārrobežu tirdzniecību un tīkla stabilitāti pāri robežām;

               b)

               apspriež īpašus jautājumus, kas raisa bažas par tīkla stabilitāti un/vai ražošanas pietiekamību, cenšoties nonākt pie koordinētiem risinājumiem atbilstoši iekšējam enerģijas tirgum;

               c)

               pārskata ENTSO-E sagatavotās regulārās pietiekamības prognozes, jo īpaši gadījumos, ja šie ziņojumi liecina par potenciāliem apgādes drošības riskiem;

               d)

               sekmē informācijas apmaiņu, profilaksi un koordinētu darbību ārkārtas situācijās Savienībā un ar trešām valstīm.

         3. pants
   Apspriešanās
   Komisija var apspriesties ar Grupu par visiem jautājumiem, kas ir saistīti ar elektroenerģiju un jo īpaši ar elektroapgādes drošību.
   4. pants
   Grupas sastāvs
   1.   Grupu veido šādi locekļi:

               a)

               dalībvalstu pārvaldes iestādes, jo īpaši par enerģētiku atbildīgās ministrijas;

               b)

               valstu regulatīvās iestādes, kuru pārziņā ir enerģētika;

               c)

               Energoregulatoru sadarbības aģentūra (“Aģentūra”), kas izveidota ar Regulu (EK) Nr. 713/2009 (7);

               d)

               Elektroenerģijas pārvades sistēmu operatoru Eiropas tīkls (“Elektroenerģijas ENTSO”), kas izveidots ar Regulu (EK) Nr. 714/2009 (8).

         2.   Katrs loceklis izvirza ne vairāk kā divus pastāvīgos pārstāvjus un divus aizstājējus, kas piedalās Grupas darbā. Viens no pastāvīgajiem dalībvalsts pārstāvjiem ir par enerģētiku atbildīgās valdības struktūras vadītājs. Viens no pastāvīgajiem valsts regulatīvās iestādes pārstāvjiem ir tās ģenerāldirektors vai priekšsēdētājs. Viens no Aģentūras izvirzītajiem pastāvīgajiem pārstāvjiem ir direktors. Viens no ENTSO-E izvirzītajiem pastāvīgajiem pārstāvjiem ir ģenerālsekretārs. Aizstājējus ieceļ saskaņā ar tādiem pašiem nosacījumiem kā locekļus; aizstājēji automātiski aizstāj locekļus to prombūtnes vai slimības laikā.
   3.   Ja Savienības, dalībvalsts vai reģionālajā līmenī ir ārkārtas situācija vai citās īpašās situācijās Grupas dalībnieki var prasīt Komisijai iecelt vairāk nekā divus pārstāvjus dalībai Grupas darbā.
   4.   Grupas locekļu nosaukumus, kā arī locekļu pastāvīgo pārstāvju un aizstājēju un novērotāju vārdus un uzvārdus publicē Komisijas ekspertu grupu un citu līdzīgu struktūru reģistrā (turpmāk “reģistrs”) (9).
   5.   Katrs Elektroenerģijas jautājumu koordinācijas grupas loceklis reģistrējas internetā (“CIRCABC” tīmekļa vietnē (10)) un nodrošina, lai tā dalības statuss būtu aktualizēts.
   6.   Personas datus iegūst, apstrādā un publicē saskaņā ar Regulu (EK) Nr. 45/2001.
   5. pants
   Darbība
   1.   Grupas priekšsēdētājs ir Komisijas pārstāvis (“Priekšsēdētājs”).
   2.   Priekšsēdētājs regulāri sasauc Grupu un sniedz Grupai no tās locekļiem saņemto informāciju, vienlaikus saglabājot sensitīvas komercinformācijas konfidencialitāti.
   3.   Vienojoties ar Komisijas dienestiem, Grupa var izveidot apakšgrupas, kuras izskata īpašus jautājumus, pamatojoties uz Grupas noteiktajām pilnvarām. Šādas apakšgrupas izformē, tiklīdz to uzdevums ir izpildīts.
   4.   Komisijas pārstāvis var ad hoc lūgt piedalīties grupas vai apakšgrupas darbā ekspertus, kuri nav grupas locekļi un kuri ir kompetenti kādā konkrētā darba kārtības jautājumā, piemēram, ražotāju vai patērētāju organizāciju vai trešo valstu pārstāvjus. Turklāt Komisijas pārstāvis var piešķirt novērotāja statusu personām, organizācijām, kā paredzēts 8. panta 3. punktā horizontālajos noteikumos par ekspertu grupām, un kandidātvalstīm.
   5.   Ekspertu grupu dalībniekiem un viņu pārstāvjiem, kā arī uzaicinātajiem ekspertiem un novērotājiem jāpilda dienesta noslēpuma saistības, kas noteiktas līgumos un to īstenošanas noteikumus, kā arī jāpilda Komisijas drošības noteikumi, kuri attiecas uz ES klasificētas informācijas aizsardzību, kā noteikts pielikumā Komisijas Lēmumam 2001/844/EK, EOTK, Euratom
       (11). Ja viņi neievēro šīs saistības, Komisija drīkst veikt jebkādus attiecīgus pasākumus.
   6.   Grupas un tās apakšgrupu sanāksmes parasti notiek Komisijas telpās. Komisija nodrošina sekretariāta pakalpojumus. Uz Grupas un tās apakšgrupu sanāksmēm var uzaicināt citus Komisijas dienestus vai Eiropas Ārējās darbības dienestu, ja uz tiem tieši attiecas apspriežamie jautājumi.
   7.   Neskarot šī panta 6. punktu, Komisija visus atbilstīgos darba dokumentus nodod Grupas locekļiem, izmantojot darbvietu sadarbībai ar Eiropas Savienības partneriem (“CIRCA” tīmekļa vietni). Turklāt Komisija visus attiecīgos dokumentus publicē, tos ievietojot Reģistrā vai norādot saiti no Reģistra uz īpaši izveidotu vietni. Jāparedz izņēmumi no prasības par sistemātisku publicēšanu, ja dokumenta izpaušana varētu kaitēt sabiedrības vai privāto interešu aizsardzībai, kā noteikts Regulas (EK) Nr. 1049/2001 4. pantā.
   6. pants
   Sanāksmju izdevumi
   1.   Grupas vai tās apakšgrupu darbā iesaistītas personas nesaņem atlīdzību par sniegtajiem pakalpojumiem.
   2.   Katras dalībvalsts un valsts regulatīvās iestādes viena pārstāvja ceļa izdevumus Komisija atlīdzina saskaņā ar Komisijas spēkā esošajiem noteikumiem.
   3.   Šos izdevumus atlīdzina pieejamo apropriāciju robežās, kuras piešķir saskaņā ar ikgadējo resursu piešķiršanas procedūru.

      Briselē, 2012. gada 15. novembrī

            Komisijas vārdā –

            Komisijas loceklis

         Günther OETTINGER

      (1)  OV L 33, 4.2.2006., 22. lpp.

      (2)  OV L 211, 14.8.2009., 55. lpp.

      (3)  OV L 211, 14.8.2009., 1. lpp.

      (4)  OV L 211, 14.8.2009., 15. lpp.

      (5)  Sk. jo īpaši Direktīvas 2009/72/EK 47. panta 1. punkta c) apakšpunktu attiecībā uz apgādes drošības jautājumiem (uzraudzība). Komisijas uzdevums ir arī vērtēt apgādes drošības jautājumus sertifikācijas lēmumu kontekstā (sk. Direktīvas 2009/72/EK 11. panta 7. punktu); tāpat tā tiek aicināta iesniegt ieteikumus sarunām par attiecīgiem līgumiem ar trešām valstīm, kur tiek iekļauti apgādes drošības jautājumi (sk. Direktīvas 2009/72/EK 25. apsvērumu).

      (6)  OV L 8, 12.1.2001., 1. lpp.

      (7)  Skat. 3. atsauci.

      (8)  Skat. 4. atsauci.

      (9)  Grupas locekļi, kuri nevēlas atklāt savu vārdu un uzvārdu, var lūgt atkāpties no šā noteikuma. Lūgumu neizpaust ekspertu grupas locekļu vārdu un uzvārdu uzskata par pamatotu, ja publicēšana varētu apdraudēt viņu drošību vai integritāti vai nevajadzīgi ietekmēt privāto dzīvi.

      (10)  CIRCABC nozīmē “Communication & Information Resource Centre for Administrations, Businesses and Citizens” jeb “Komunikācijas un informācijas resursu centrs administrācijām, uzņēmumiem un iedzīvotājiem”.

      (11)  OV L 317, 3.12.2001., 1. lpp.


title: 2007/617/EK: Padomes Lēmums ( 2007. gada 18. septembris ), ar ko ieceļ piecus Reģionu komitejas locekļus un piecus komitejas locekļa aizstājējus no Ungārijas

text:
               25.9.2007

               LV

               Eiropas Savienības Oficiālais Vēstnesis

               L 249/8

      PADOMES LĒMUMS

   (2007. gada 18. septembris),
   ar ko ieceļ piecus Reģionu komitejas locekļus un piecus komitejas locekļa aizstājējus no Ungārijas
   (2007/617/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Ungārijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc BOR kunga, DIÓSSY kunga, FÁBIÁN kunga un KÁLI kunga pilnvaru termiņa beigšanās ir atbrīvojušās četras Reģionu komitejas locekļu vietas. Pēc BIHARY kunga pilnvaru grozīšanas ir atbrīvojusies viena Reģionu komitejas locekļa vieta. Pēc MÁTIS kunga, NÉMETH kunga un LITTER kunga pilnvaru termiņa beigšanās ir atbrīvojušās trīs Reģionu komitejas locekļa aizstājēja vietas. Divas Reģionu komitejas locekļa aizstājēja vietas ir atbrīvojušās sakarā ar to, ka pašreizējie komitejas locekļa aizstājēji NAGY kungs un GÉMESI kungs ir izvirzīti komitejas locekļa amatiem,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku līdz 2010. gada 25. janvārim Reģionu komitejā tiek iecelti:

               a)

               komitejas locekļi:

                              Sándor NAGY kungs, aizstājot Imre BOR kungu,

                              Gábor BIHARY kungs, Representative of the Settlement, 3rd District of Budapest, aizstājot Gábor BIHARY kungu, member of Budapest General Assembly,

                              András SZALAY kungs, Representative of the Settlement Veszprém, aizstājot Zsolt FÁBIÁN kungu,

                              György GÉMESI kungs, aizstājot Sándor KÁLI kungu,

                              Erika SZŰCS kundze, Deputy Mayor of Miskolc, aizstājot László DIÓSSY kungu,

                     un

               b)

               to aizstājēji:

                              Levente MAGYAR kungs, Member of the General Assembly of Jász-Nagykun-Szolnok, aizstājot Sándor NAGY kungu,

                              Csaba MOLNÁR kungs, Member of General Assembly of Győr-Moson-Sopron, aizstājot András MÁTIS kungu,

                              László VÉCSEY kungs, Mayor of Szada,aizstājot György GÉMESI kungu,

                              Kata TÜTTŐ kundze, Member of General Assembly of Capital, aizstājot Balázs NÉMETH kungu,

                              Helga MIHÁLYI kundze, Member of General Assembly of Borsod-Abaúj-Zemplén, aizstājot Nándor LITTER kungu.

         2. pants
   Šis lēmums stājas spēkā tā pieņemšanas dienā.

      Briselē, 2007. gada 18. septembrī

            Padomes vārdā —

            priekšsēdētājs

         R. PEREIRA

      (1)  OV L 56, 25.2.2006., 75. lpp.


title: Padomes Lēmums 2006/228/TI ( 2006. gada 9. marts ), ar ko nosaka datumu dažu noteikumu piemērošanai, kas paredzēti Lēmumā 2005/211/TI par dažu jaunu Šengenas Informācijas sistēmas funkciju ieviešanu, tostarp attiecība uz terorisma apkarošanu

text:
               18.3.2006

               LV

               Eiropas Savienības Oficiālais Vēstnesis

               L 81/45

      PADOMES LĒMUMS 2006/228/TI
   (2006. gada 9. marts),
   ar ko nosaka datumu dažu noteikumu piemērošanai, kas paredzēti Lēmumā 2005/211/TI par dažu jaunu Šengenas Informācijas sistēmas funkciju ieviešanu, tostarp attiecība uz terorisma apkarošanu
   EIROPAS SAVIENĪBAS PADOME,
   ņemot vērā Padomes Lēmumu (EK) 2005/211/TI (2005. gada 24. februāris) par dažu jaunu Šengenas Informācijas sistēmas funkciju ieviešanu, tostarp attiecībā uz terorisma apkarošanu (1), un jo īpaši tā 2. panta 4. punktu,
   tā kā:

               (1)

               Lēmumā 2005/211/TI norādīts, ka tā 1. panta noteikumus piemēro no dienas, ko nosaka Padome, līdzko ir izpildīti vajadzīgie priekšnosacījumi, un ka Padome var pieņemt lēmumu par dažādu datumu noteikšanu dažādu noteikumu piemērošanai. Šie priekšnosacījumi ir izpildīti attiecībā uz Lēmuma 2005/211/TI 1. panta 7. punktu – jauno 100. panta 3. punkta f) apakšpunktu.

               (2)

               Attiecībā uz Šveici šis lēmums attīsta Šengenas acquis Nolīguma starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (2) nozīmē, kurš attiecas uz jomu, kas minēta Padomes Lēmuma Nr. 1999/437/EK (3) 1. panta G punktā, to lasot saistībā ar 4. panta 1. punktu Padomes Lēmumos 2004/849/EK (4) par minētā nolīguma parakstīšanu Eiropas Savienības vārdā un 2004/860/EK (5) par minētā nolīguma parakstīšanu Eiropas Kopienas vārdā un par dažu šā nolīguma noteikumu provizorisku piemērošanu,

         IR PIEŅĒMUSI ŠO LĒMUMU.
   1. pants
   Lēmuma 2005/211/TI 1. panta 7. punktu – jauno 100. panta 3. punkta f) apakšpunktu – piemēro no 2006. gada 31. marta.
   2. pants
   Šo lēmumu piemēro no tā pieņemšanas dienas. To publicē Eiropas Savienības Oficiālajā Vēstnesī.

      Briselē, 2006. gada 9. martā

            Padomes vārdā —

            priekšsēdētājs

         J. PRÖLL

      (1)  OV L 68, 15.3.2005., 44. lpp.

      (2)  Padomes dokuments 13054/04; pieejams: http://register.consilium.eu.int

      (3)  OV L 176, 10.7.1999., 31. lpp.

      (4)  OV L 368, 15.12.2004., 26. lpp.

      (5)  OV L 370, 17.12.2004., 78. lpp.


title: 2013/811/ES: Padomes Lēmums ( 2013. gada 17. decembris ), ar ko attiecībā uz Padomes Ģenerālsekretariātu nosaka iecēlējinstitūciju un līgumslēdzējinstitūciju, kas ir pilnvarota noslēgt darba līgumus, un atceļ Lēmumu 2011/444/ES

text:
               31.12.2013

               LV

               Eiropas Savienības Oficiālais Vēstnesis

               L 355/91

         PADOMES LĒMUMS
   (2013. gada 17. decembris),
   ar ko attiecībā uz Padomes Ģenerālsekretariātu nosaka iecēlējinstitūciju un līgumslēdzējinstitūciju, kas ir pilnvarota noslēgt darba līgumus, un atceļ Lēmumu 2011/444/ES
   (2013/811/ES)
   EIROPAS SAVIENĪBAS PADOME,
   ņemot vērā Eiropas Savienības Civildienesta noteikumus un Eiropas Savienības pārējo darbinieku nodarbināšanas kārtību, kas noteikta ar Padomes Regulu (EEK, Euratom, EOTK) Nr. 259/68 (1), un jo īpaši minēto Civildienesta noteikumu 2. pantu un minētās nodarbināšanas kārtības 6. pantu,
   tā kā:

               (1)

               Saskaņā ar Līguma par Eiropas Savienības darbību 240. panta 2. punkta pirmo daļu Padomes Ģenerālsekretariātu vada ģenerālsekretārs.

               (2)

               Ņemot vērā Eiropas Parlamenta un Padomes Regulu (ES, Euratom) Nr. 1023/2013 (2), ar kuru tiek ieviesta jauna funkciju grupa AST/SC, būtu jāpieņem jauns lēmums attiecībā uz Padomes Ģenerālsekretariātu par iecēlējinstitūciju un par līgumslēdzējinstitūciju, kas ir pilnvarota noslēgt darba līgumus, kā arī būtu jāatceļ Padomes Lēmums 2011/444/ES (3),

         IR PIEŅĒMUSI ŠO LĒMUMU.
   1. pants
   Pilnvaras, kas ar Eiropas Savienības Civildienesta noteikumiem (“Civildienesta noteikumi”) piešķirtas iecēlējinstitūcijai, un ar Eiropas Savienības pārējo darbinieku nodarbināšanas kārtību (“nodarbināšanas kārtība”) - līgumslēdzējinstitūcijai, kura ir kompetenta noslēgt darba līgumus - attiecībā uz Padomes Ģenerālsekretariātu īsteno:

               a)

               Padome attiecībā uz Padomes ģenerālsekretāru;

               b)

               Padome pēc ģenerālsekretāra ierosinājuma – piemērojot ģenerāldirektoriem Civildienesta noteikumu 1.a, 30., 34., 41., 49., 50. un 51. pantu;

               c)

               ģenerālsekretārs – pārējos gadījumos.

         Attiecībā uz nodarbināšanas kārtības piemērošanu, kā arī Civildienesta noteikumu piemērošanu AST un AST/SC funkciju grupai ģenerālsekretāram ir tiesības pilnībā vai daļēji deleģēt jebkuras vai visas savas pilnvaras administrācijas ģenerāldirektoram, izņemot pilnvaras, lai ieceltu amatā ierēdņus un pārtrauktu viņu dienesta attiecības, un lai pieņemtu darbā pārējos darbiniekus.
   2. pants
   Padomes Lēmumu 2011/444/ES, Euratom atceļ.
   3. pants
   Šis lēmums stājas spēkā 2014. gada 1. janvārī.

      Briselē, 2013. gada 17. decembrī

            Padomes vārdā –

            priekšsēdētājs

         L. LINKEVIČIUS

      (1)  Padomes Regula (EEK, Euratom, EOTK) Nr. 259/68 (1968. gada 29. februāris), ar ko nosaka Eiropas Kopienu Civildienesta noteikumus un Pārējo darbinieku nodarbināšanas kārtību (OV L 56, 4.3.1968., 1. lpp.).

      (2)  Eiropas Parlamenta un Padomes Regula (ES, Euratom) Nr. 1023/2013 (2013. gada 22. oktobris), ar ko groza Eiropas Savienības Civildienesta noteikumus un Eiropas Savienības Pārējo darbinieku nodarbināšanas kārtību (OV L 287, 29.10.2013., 15. lpp.).

      (3)  Padomes Lēmums 2011/444/ES (2011. gada 12.jūlijs), ar ko attiecībā uz Padomes Ģenerālsekretariātu nosaka iecēlējinstitūciju un to, kas ir pilnvarots noslēgt darba līgumus, un atceļ Lēmumu 2006/491/EK, Euratom (OV L 191, 22.7.2011., 21. lpp.).


title: 2006/930/EK: Padomes Lēmums ( 2006. gada 28. novembris ), lai noslēgtu Nolīgumu vēstuļu apmaiņas veidā starp Eiropas Kopienu un Argentīnas Republiku par koncesiju grozījumu Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas saistību sarakstos, tām pievienojoties Eiropas Kopienai

text:
               15.12.2006

               LV

               Eiropas Savienības Oficiālais Vēstnesis

               L 355/91

         PADOMES LĒMUMS
   (2006. gada 28. novembris),
   lai noslēgtu Nolīgumu vēstuļu apmaiņas veidā starp Eiropas Kopienu un Argentīnas Republiku par koncesiju grozījumu Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas saistību sarakstos, tām pievienojoties Eiropas Kopienai
   (2006/930/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2004. gada 22. martā pilnvaroja Komisiju saskaņā ar 1994. gada VVTT XXIV panta 6. punktu uzsākt sarunas ar dažām citām PTO dalībvalstīm saistībā ar Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.

               (2)

               Komisija risināja sarunas, apspriežoties ar komiteju, kas izveidota ar Līguma 133. pantu, un pamatojoties uz Padomes izdotajām sarunu direktīvām.

               (3)

               Komisija ir noslēgusi sarunas par Nolīgumu vēstuļu apmaiņas veidā starp Eiropas Kopienu un Argentīnas Republiku. Šis nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā apstiprina Nolīgumu vēstuļu apmaiņas veidā starp Eiropas Kopienu un Argentīnas Republiku par koncesiju grozījumu Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas saistību sarakstos, tām pievienojoties Eiropas Kopienai.
   Nolīguma teksts vēstuļu apmaiņas veidā ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt 1. pantā minēto Nolīgumu vēstuļu apmaiņas veidā, lai tas kļūtu saistošs Kopienai.

      Briselē, 2006. gada 28. novembrī

            Padomes vārdā —

            priekšsēdētājs

         E. HEINÄLUOMA

    ---documentbreak---

               15.12.2006

               LV

               Eiropas Savienības Oficiālais Vēstnesis

               L 355/92

         NOLĪGUMS
   vēstuļu apmaiņas veidā starp Eiropas Kopienu un Argentīnas Republiku par koncesiju grozījumu Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas saistību sarakstos, tām pievienojoties Eiropas Kopienai
   Briselē,
   Godātais kungs!
   Pēc Eiropas Kopienu un Argentīnas Republikas sarunu sākšanas saskaņā ar 1994. gada VVTT XXIV panta 6. punktu un XXVIII pantu par koncesiju grozījumu Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas saistību sarakstos, tām pievienojoties EK, ir panākta šāda Eiropas Kopienas un Argentīnas Republikas vienošanās, lai noslēgtu sarunas, kas tika sāktas pēc EK 2004. gada 19. janvāra paziņojuma PTO saskaņā ar 1994. gada VVTT XXIV panta 6. punktu.
   EK piekrīt iepriekšējā sarakstā noteiktās koncesijas iekļaut tajā sarakstā, kas attiecas uz EK 25 valstu muitas teritoriju.
   EK piekrīt iekļaut sarakstā, kas attiecas uz EK 25 valstīm, šā nolīguma pielikumā minētās koncesijas.
   Šis nolīgums stājas spēkā dienā, kad EK ir saņēmusi pienācīgi sagatavotu Argentīnas Republikas piekrišanas vēstuli, pēc tam, kad abas puses pārbaudījušas nolīgumu saskaņā ar to attiecīgajām procedūrām. EK veic visu iespējamo, lai nodrošinātu, ka attiecīgie īstenošanas pasākumi tiek pieņemti līdz 2006. gada 1. oktobrim, bet ne vēlāk kā līdz 2007. gada 1. janvārim.

         Eiropas Kopienas vārdā

      PIELIKUMS
      0304 20 96: Samazinātu likmi 11,4 % apjomā piemēro trīs gadus vai līdz dienai, kad, īstenojot Dohas attīstības programmas rezultātus, sasniedz saskaņoto tarifu līmeni, atkarībā no tā, kuru nosacījumu izpilda agrāk.
      0303 79 96: Samazinātu likmi 12,4 % apjomā piemēro trīs gadus vai līdz dienai, kad, īstenojot Dohas attīstības programmas rezultātus, sasniedz saskaņoto tarifu līmeni, atkarībā no tā, kuru nosacījumu izpilda agrāk.

                  —

                  Pievieno 4 003 tonnas (erga omnes) EK tarifa likmes kvotai “saldētai liellopu gaļai; nesadalītām vai sadalītām priekšējām ceturtdaļām; bezkaula izcirtņiem” un “saldētiem liellopu gaļas subproduktiem; diafragmas biezajai daļai un plānajai daļai. Importēto gaļu izmanto pārstrādei.” (Tarifa pozīcijas numuri 0202 20 30, 0202 30, 0206 29 91),

                  —

                  pievieno 537 tonnas (erga omnes) EK tarifa likmes kvotai sausajam vājpienam (tarifa pozīcijas numurs 0402 10 19),

                  —

                  pievieno 96 tonnas (erga omnes) EK tarifa likmes kvotai āboliem (tarifa pozīcijas numurs ex08081080),

                  —

                  piešķir tarifa likmes kvotu 242 074 tonnas (erga omnes) kukurūzai (tarifa pozīcijas numurs 1005 10 90, 1005 90 00), kvotas likme 0 %,

                  —

                  piešķir tarifa likmes kvotu 7 044 tonnas (erga omnes) augļu sulām (tarifa pozīcijas numurs 2009 11 11, 2009 11 19, 2009 19 11, 2009 19 19, 2009 29 11, 2009 29 19, 2009 39 11, 2009 39 19, 2009 49 11, 2009 49 19, 2009 79 11, 2009 79 19, 2009 80 11, 2009 80 19, 2009 80 32, 2009 80 33, 2009 80 35, 2009 80 36, 2009 80 38, 2009 90 11, 2009 90 19, 2009 90 21, 2009 90 29), kvotas likme 20 %,

                  —

                  piešķir tarifa likmes kvotu 20 000 hl (erga omnes) vīnam (tarifa pozīcijas numurs 2204 29 65, 2204 29 75), kvotas likme 8 EUR/hl,

                  —

                  piešķir tarifa likmes kvotu 40 000 hl (erga omnes) vīnam (tarifa pozīcijas numurs 2204 21 79, 2204 21 80), kvotas likme 10 EUR/hl,

                  —

                  piešķir tarifa likmes kvotu 13 810 hl (erga omnes) vermutam (tarifa pozīcijas numurs 2205 90 10), kvotas likme 7 EUR/hl.

            EK 15 valstu precīzu tarifu aprakstu piemēro visām iepriekš minētajām tarifa pozīcijām un kvotām.

                  —

                  EK tarifa likmes kvotas definīciju attiecībā uz 11 000 tonnu “atkaulotas “augstākā labuma” gaļas: “Īpašas vai labas kvalitātes liellopa gaļas izcirtņi, kas iegūti no tikai ganībās ganītiem 22 līdz 24 mēnešus veciem dzīvniekiem, kam ir divi pastāvīgi priekšējie zobi un kaušanas dzīvsvars nepārsniedz 460 kilogramus, ko apzīmē kā “īpašus izcirtņus kartona kārbā” (special boxed beef), uz kuriem var būt burti “sc” (special cuts, “īpaši izcirtņi”)”” precizē šādi: “Atkaulota augstākā labuma liellopu gaļa, svaiga vai dzesināta”, piegādātājvalsts Argentīna.

   Briselē,
   Godātais kungs!
   Rakstu, atsaucoties uz Jūsu vēstuli, kurā ir minēts, ka:

      “Pēc Eiropas Kopienu un Argentīnas Republikas sarunu sākšanas saskaņā ar 1994. gada VVTT XXIV panta 6. punktu un XXVIII pantu par koncesiju grozījumu Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas saistību sarakstos, tām pievienojoties EK, ir panākta šāda Eiropas Kopienas un Argentīnas Republikas vienošanās, lai noslēgtu sarunas, kas tika sāktas pēc EK 2004. gada 19. janvāra paziņojuma PTO saskaņā ar 1994. gada VVTT XXIV panta 6. punktu.
      EK piekrīt iepriekšējā sarakstā noteiktās koncesijas iekļaut tajā sarakstā, kas attiecas uz EK 25 valstu muitas teritoriju.
      EK piekrīt iekļaut sarakstā, kas attiecas uz EK 25 valstīm, šā nolīguma pielikumā minētās koncesijas.
      Šis nolīgums stājas spēkā dienā, kad EK ir saņēmusi pienācīgi sagatavotu Argentīnas Republikas piekrišanas vēstuli, pēc tam, kad abas puses pārbaudījušas nolīgumu saskaņā ar to attiecīgajām procedūrām. EK veic visu iespējamo, lai nodrošinātu, ka attiecīgie īstenošanas pasākumi tiek pieņemti līdz 2006. gada 1. oktobrim, bet ne vēlāk kā līdz 2007. gada 1. janvārim.”

   Man ir tas gods informēt, ka mana valdība piekrīt Jūsu vēstulē paustajam.

         Argentīnas Republikas vārdā


title: Padomes Lēmums (1986. gada 15. septembris) par Vienošanās slēgšanu vēstuļu apmaiņas veidā starp Eiropas Ekonomikas kopienu un Norvēģijas Karalisti par nelauksaimniecības un apstrādātiem lauksaimniecības produktiem, uz ko neattiecas Nolīgums

text:
Svarīgs juridisks paziņojums

|

31986D0551

Oficiālais Vēstnesis L 328 , 22/11/1986 Lpp. 0020 - 0020

		Padomes Lēmums(1986. gada 15. septembris)par Vienošanās slēgšanu vēstuļu apmaiņas veidā starp Eiropas Ekonomikas kopienu un Norvēģijas Karalisti par nelauksaimniecības un apstrādātiem lauksaimniecības produktiem, uz ko neattiecas Nolīgums(86/551/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, jo īpaši tā 113. pantu,ņemot vērā Komisijas ieteikumu,tā kā jāapstiprina Vienošanās vēstuļu apmaiņas veidā starp Eiropas Ekonomikas kopienu un Norvēģijas Karalisti par nelauksaimniecības un apstrādātiem lauksaimniecības produktiem, uz kuriem neattiecas Nolīgums, lai ņemtu vērā Spānijas Karalistes un Portugāles Republikas pievienošanos Kopienai,IR PIEŅĒMUSI ŠO LĒMUMU.1. pantsAr šo Kopienas vārdā apstiprina Vienošanos vēstuļu apmaiņas veidā starp Eiropas Ekonomikas kopienu un Norvēģiju par nelauksaimniecības produktiem un apstrādātiem lauksaimniecības produktiem, uz kuriem neattiecas Nolīgums.Vēstuļu apmaiņas teksts ir pievienots šim lēmumam.2. pantsAr šo Padomes priekšsēdētājam tiek dotas tiesības iecelt personu, kam ir pilnvaras parakstīt vienošanos, lai tā kļūtu saistoša Kopienai.Briselē, 1986. gada 15. septembrīPadomes vārdā —priekšsēdētājsG. Howe--------------------------------------------------


title: 2005/383/EK: Komisijas Lēmums (2005. gada 11. maijs) attiecībā uz Eiropas grupas par dabaszinātņu ētiku un jaunām tehnoloģijām pilnvaru pagarināšanu

text:
               20.5.2005

               LV

               Eiropas Savienības Oficiālais Vēstnesis

               L 127/17

      KOMISIJAS LĒMUMS

   (2005. gada 11. maijs)
   attiecībā uz Eiropas grupas par dabaszinātņu ētiku un jaunām tehnoloģijām pilnvaru pagarināšanu
   (Autentisks ir tikai teksts franču valodā)
   (2005/383/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   tā kā:

               (1)

               Eiropas Komisija 1991. gada novembrī nolēma iekļaut ētiku lēmumu pieņemšanas procesā Kopienas pētniecības un tehnoloģiju attīstības politikās un šajā sakarā izveidoja Padomdevēju grupu jautājumos par biotehnoloģijas ētiku.

               (2)

               Komisija 1997. gada 16. decembrī nolēma aizstāt Padomdevēju grupu jautājumos par biotehnoloģijas ētiku ar Eiropas grupu par dabaszinātņu ētiku un jaunām tehnoloģijām un paplašināt šīs jaunās grupas pilnvaras attiecībā uz visām pētniecības un tehnoloģiju piemērošanas jomām.

               (3)

               Ar Komisijas 2001. gada 26. marta Lēmumu Eiropas grupas par dabaszinātņu ētiku un jaunām tehnoloģijām pilnvaras tika pagarinātas uz četriem gadiem, un tās uzdevumi tika nedaudz izmainīti, lai uzlabotu grupas darba metodes.

               (4)

               Eiropas grupai par dabaszinātņu ētiku un jaunām tehnoloģijām ir vajadzīgas jaunas darba metodes, lai savlaicīgi spētu reaģēt uz ātrāku zinātnes un tehnoloģiju attīstību, kā arī jaunas kompetences, lai aptvertu lielāku zinātnes un tehnoloģijas piemērošanu jomu kopumu.

               (5)

               Komisijas paziņojumā par ekspertu konsultāciju saņemšanu un izmantošanu Komisijā: principi un vadlīnijas (KOM(2002) 713) ir noteikts, ka “atklātie uzaicinājumi var būt jo īpaši atbilstīgi, ja ir jāizskata delikāti jautājumi un ja paredzēts, ka grupas pastāvēs noteiktu laikposmu”.

               (6)

               Pašreizējās Eiropas grupas par dabaszinātņu ētiku un jaunām tehnoloģijām pilnvaras beidzas 2005. gada 25. martā. Ar šo lēmumu aizstāj pilnvaras, kas pievienotas Komisijas 2001. gada 26. marta Paziņojumam (K(2001) 691).

         IR PIEŅĒMUSI ŠO LĒMUMU.
   1. pants
   Komisija nolemj pagarināt Eiropas grupas par dabaszinātņu ētiku un jaunām tehnoloģijām pilnvaras uz četriem gadiem.
   2. pants
   Uzdevums
   Eiropas grupas par dabaszinātņu ētiku un jaunām tehnoloģijām uzdevums ir sniegt padomus Komisijai par ētikas jautājumiem saistībā ar zinātni un jaunām tehnoloģijām vai nu pēc Komisijas pieprasījuma, vai arī pēc pašas iniciatīvas. Parlaments un Padome var vērst Komisijas uzmanību uz tiem jautājumiem, kuriem, pēc viņu domām, ir ļoti liela nozīme ētikas ziņā. Ja Komisija vēlas saņemt Eiropas grupas par dabaszinātņu ētiku un jaunām tehnoloģijām atzinumu, tad tā nosaka termiņu, kurā šāds atzinums ir jāsniedz.
   3. pants
   Sastāvs – Iecelšana amatā
   1.   Eiropas grupas par dabaszinātņu ētiku un jaunām tehnoloģijām locekļus ieceļ Komisijas priekšsēdētājs.
   2.   Piemēro šādus noteikumus:

               —

               Locekļus ieceļ “ad personam”. Locekļi strādā privātpersonas statusā, un tos aicina sniegt Komisijai padomus neatkarīgi no jebkādas ārējās ietekmes. Eiropas grupa par dabaszinātņu ētiku un jaunām tehnoloģijām ir neatkarīga, plurālistiska un daudznozaru.

               —

               Eiropas grupā par dabaszinātņu ētiku un jaunām tehnoloģijām ir ne vairāk kā 15 locekļi.

               —

               Eiropas grupas par dabaszinātņu ētiku un jaunām tehnoloģijām locekļus ieceļ uz četriem gadiem. Katru pilnvaru laiku ir iespējams pagarināt maksimāli divas reizes.

               —

               Locekļus, kuri vairs nav spējīgi efektīvi piedalīties grupas darbā, vai tos, kuri atsakās no amata, aizstāj ar alternatīvu locekli atbilstīgi 3. panta 1. punktam, pamatojoties uz rezerves sarakstu, uz atlikušo pilnvaru darbības termiņu.

               —

               Eiropas grupas par dabaszinātņu ētiku un jaunām tehnoloģijām locekļu identifikāciju un atlasi veic, pamatojoties uz atklātu uzaicinājumu izteikt ieinteresētību. Papildu pieteikumus, kurus saņems no citiem avotiem, arī ņems vērā atlases procedūrā.

               —

               Eiropas grupas par dabaszinātņu ētiku un jaunām tehnoloģijām locekļu sarakstu Komisija publicē Eiropas Savienības Oficiālajā Vēstnesī.

         4. pants
   Darbība
   1.   Eiropas grupas par dabaszinātņu ētiku un jaunām tehnoloģijām locekļi ievēl priekšsēdētāju un priekšsēdētāja vietnieku no grupas locekļu vidus uz visu pilnvaru laiku.
   2.   Eiropas grupas par dabaszinātņu ētiku un jaunām tehnoloģijām darba programmu apstiprina Komisijas priekšsēdētājs (tostarp arī ētikas analīzes, ko ierosinājusi Eiropas grupa par dabaszinātņu ētiku un jaunām tehnoloģijām saskaņā ar tās iniciatīvas tiesībām, skatīt 2. pantu). Komisijas Eiropas politikas padomdevēju birojs, darbojoties ciešā sadarbībā ar Eiropas grupas par dabaszinātņu ētiku un jaunām tehnoloģijām priekšsēdētāju, ir atbildīgs par Eiropas grupas par dabaszinātņu ētiku un jaunām tehnoloģijām un tās sekretariāta darba organizēšanu.
   3.   Eiropas grupas par dabaszinātņu ētiku un jaunām tehnoloģijām darba sesijas nav atklātas. Ārpus šīm darba sesijām Eiropas grupa par dabaszinātņu ētiku un jaunām tehnoloģijām var apspriest savu darbu ar attiecīgajām Komisijas struktūrvienībām un uzaicināt pārstāvjus no nevalstiskām organizācijām vai pārstāvju organizāciju locekļus, kad tas vajadzīgs viedokļu apmaiņai. Eiropas grupas par dabaszinātņu ētiku un jaunām tehnoloģijām sanāksmju darba kārtību izdalīs attiecīgajiem Komisijas dienestiem.
   4.   Eiropas grupas par dabaszinātņu ētiku un jaunām tehnoloģijām sanāksmes notiek Komisijas mītnē atbilstīgi Komisijas noteiktajai kārtībai un kalendāram. Eiropas grupas par dabaszinātņu ētiku un jaunām tehnoloģijām sanāksmēm jānotiek vismaz sešas reizes 12 mēnešu laikposmā, kas ir apmēram 12 darba dienas gadā. Locekļiem būtu jāpiedalās vismaz četrās sanāksmēs gada laikā.
   5.   Lai sagatavotu atzinumus un ņemot vērā pieejamos resursos, lai to veiktu, Eiropas grupa par dabaszinātņu ētiku un jaunām tehnoloģijām:

               —

               var, ja tā uzskata par lietderīgu un/vai vajadzīgu, uzaicināt ekspertus, kuriem ir specifiskas kompetences, lai precizētu un virzītu tās darbu,

               —

               var uzsākt pētījumus, lai savāktu visu vajadzīgo zinātnisko un tehnisko informāciju,

               —

               var izveidot darba grupas specifisku jautājumu izskatīšanai,

               —

               organizē atklātu apaļo galdu attiecībā uz katru atzinumu, ko tā sniedz, lai veicinātu dialogu un uzlabotu pārredzamību,

               —

               izveido ciešas saites ar Komisijas struktūrvienībām, uz kurām attiecas grupas izskatāmās tēmas,

               —

               var izveidot ciešākas saites ar dažādu ētikas struktūru pārstāvjiem Eiropas Savienībā un kandidātvalstīs.

         6.   Katru atzinumu publicē tūlīt pēc tā pieņemšanas. Ja atzinums netiek pieņemts vienprātīgi, tas ietver jebkuru atšķirīgo viedokli. Ja ir operatīva prasība ātrāk sniegt atzinumu par kādu īpašu tēmu, Eiropas grupa par dabaszinātņu ētiku un jaunām tehnoloģijām izdod īsas deklarācijas, kurām, ja vajadzīgs, sekos pilnīgāka analīze, nodrošinot pārredzamības ievērošanu, kā tas ir attiecībā uz jebkuru atzinumu. Jebkurā Eiropas grupas par dabaszinātņu ētiku un jaunām tehnoloģijām atzinumā izdara atsauci uz attiecīgās tehnoloģijas attīstības stāvokli brīdī, kad atzinums tiek sniegts. Eiropas grupa par dabaszinātņu ētiku un jaunām tehnoloģijām var izlemt aktualizēt atzinumus, ja tā uzskata to par vajadzīgu.
   7.   Eiropas grupa par dabaszinātņu ētiku un jaunām tehnoloģijām pieņem savu reglamentu.
   8.   Pirms pilnvaru termiņa beigām Eiropas grupa par dabaszinātņu ētiku un jaunām tehnoloģijām izstrādā darba pārskatu, par kura izstrādi ir atbildīgs tās priekšsēdētājs. Paziņojumu publicē.
   5. pants
   Sanāksmju izdevumi
   Transporta un uzturēšanās izdevumus, kas saistīti ar Eiropas grupas par dabaszinātņu ētiku un jaunām tehnoloģijām sanāksmēm, sedz Komisija atbilstīgi Komisijas noteikumiem.
   6. pants
   Stāšanās spēkā
   Šo lēmumu publicē Eiropas Savienības Oficiālajā Vēstnesī, un tas stājas spēkā dienā, kad tiek iecelti amatā jaunie Eiropas grupas par dabaszinātņu ētiku un jaunām tehnoloģijām locekļi.

      Briselē, 2005. gada 11. maijā

            Komisijas vārdā —

            priekšsēdētājs

         José Manuel BARROSO


title: 2014/634/ES: Eiropas Parlamenta Lēmums ( 2014. gada 3. aprīlis ) par SESAR kopuzņēmuma kontu slēgšanu attiecībā uz 2012. finanšu gadu

text:
               5.9.2014

               LV

               Eiropas Savienības Oficiālais Vēstnesis

               L 266/352

         EIROPAS PARLAMENTA LĒMUMS
   (2014. gada 3. aprīlis)
   par SESAR kopuzņēmuma kontu slēgšanu attiecībā uz 2012. finanšu gadu
   (2014/634/ES)
   EIROPAS PARLAMENTS,

               —

               ņemot vērā SESAR kopuzņēmuma 2012. finanšu gada galīgos pārskatus,

               —

               ņemot vērā Revīzijas palātas ziņojumu par SESAR kopuzņēmuma 2012. finanšu gada pārskatiem ar Kopuzņēmuma atbildi (1),

               —

               ņemot vērā Padomes 2014. gada 18. februāra ieteikumu (05851/2014 – C7-0053/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 (3) atcelšanu un jo īpaši tās 208. pantu,

               —

               ņemot vērā Padomes 2007. gada 27. februāra Regulu (EK) Nr. 219/2007, ar ko izveido Kopuzņēmumu, lai izstrādātu jaunas paaudzes Eiropas gaisa satiksmes pārvaldības sistēmu (SESAR) (4), un jo īpaši tās 4.b pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0197/2014),

               1.

               apstiprina SESAR kopuzņēmuma kontu slēgšanu attiecībā uz 2012. finanšu gadu / atliek lēmuma pieņemšanu par SESAR kopuzņēmuma kontu slēgšanu attiecībā uz 2012. finanšu gadu;

               2.

               uzdod priekšsēdētājam šo lēmumu nosūtīt SESAR kopuzņēmuma izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 369, 17.12.2013., 49. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 64, 2.3.2007., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.